خەڵكی هەولێر و كەلاری تێدایەلە قەندیل پێنج گەریلای پەكەكە شەهید بوون – تۆڕی میدیایی خەڵک\n2019/01/21 - 5:23 PM\nهێزەكانی پاراستنی گەل (هەپەگە) ئاشكرای دەكات، لە هێرشێكی دەوڵەتی توركدا بۆ سەر ناوچەی حەفتانین و ئاڤاشینی هەرێمەكانی پاراستنی میدیا، پێنج گەریلا شەهیدبوون، كە دووانیان خەڵكی هەولێر و كەلاری باشوری كوردستانن.\nناوەندی ڕاگەیاندنی هەپەگە، كە باڵی سەربازی (پەكەكە)یە ناسنامەی پێنج گەریلای ئاشكراكرد، كە لە ئەنجامی هێرشی دەوڵەتی تورك لە ١٧ و ١٩ی مانگی ١١ی ٢٠١٨ لە ناوچەی حەفتانین و ئاڤاشینی سەر بە هەرێمەكانی پاراستنی میدیا شەهید بوون.\nوەك لە ڕاگەیەنراوەكەدا هاتووە، “گەریلا ئاسۆ سلێمان ساڵح بە نازناوی (ئاسۆ كەلار) كە خەڵكی شارۆچكەی كەلاری ناوەندی گەرمیانە و لەگەڵ دوو گەریلای دیكەدا بەناوەكانی (فەداكار دیادن و شۆڕشگێڕ كچی) لە هەرێمی حەفتانین لە بەرواری ١٧-١١-٢٠١٨دا شەهیدبوون”.\nئاشكراشی كردووە، “گەریلا عەبدولباست ئەحمەد مستەفا، ناسراو بە (فرات قەندیل)، كە خەڵكی پارێزگای هەولێری باشوری كوردستانە لە ئەنجامی هێرشی فڕۆكە جەنگیەكانی دەوڵەتی داگیركەری تورك لە هەرێمی ئاڤاشین لەگەڵ هەڤاڵێكی بەناوی (سیابەند فارقین) لە ١٩-١١-٢٠١٨دا شەهیدبوون”.\nناو و ناسناوی شەهیدەكان:\n1- ئاسۆ سلێمان سالح جەبار ناسراو بە ئاسۆ كەلار\n2- عەبدولباست ئەحمەد مستەفا ناسراو بە فرات قەندیل\n3- جەزمی گورسەر ناسراو بە فەداكار دیادن\n4- فرات بابات ناسراو بە شۆرەشگەر كچی\n5- فەخرەدین شەن ناسراو بە سیابەند فارقین


ڕه‌نگدانه‌وه‌ى تراجیدیاى (جینۆساید) له شیعرى کوردیى سییه‌کان و چله‌کانى سه‌ده‌ى پێشوودا\nمه‌ریوا ن عمر حسن 1\nعطا رشید حسین 2\n1 زانکۆی سلێمانی - کۆلێجی زمان - بەشی کوردی\n2 زانکۆی سلێمانی - کۆلێجی پەروەردەی بنەڕەت - بەشی کوردی\nبهدرێژایى دیرۆکى مرۆڤایهتى لهگهڵ ههموو سهردهمه جۆربهجۆرهکانى ژیانى مرۆڤدا\nکارهسات و تاوانى بهکۆمهڵکوشتن... بوون و بهردهوامییان هه بووه , ئهو بابهتهش وهک\nئهوهى‌بۆ‌یهکهمجار‌له ڕووپهلى‌دیرۆکى‌هونهرى‌تراجیدیادا,که لهسهردهمى‌یۆنانییهکانهوه\nوەک بەرهەمی هونەریی و ئەدەبی هاتهکایهوه , ئهوهمان بۆ دهردهکهوێت , که سهرهتاى\nوهک‌ئهرستۆ‌دهڵێت)پاش‌ئهوهى‌ماوهیهکى‌خایاند‌ئینجا‌ورده ورده تراجیدیا خۆى‌له بڕگه\nسهربهخۆ‌و‌بووه بابهتى‌تێکڕاى‌جۆرهکانى‌ئهدهب‌له مێژووى‌ئهدهبیاتى‌کۆن‌و‌نوێی‌گهالنى\nجیهان‌وبووه ئهو‌ئاوێنه و‌ناسنامه ئهدهبییانهى‌جیهان,که بهجۆرێک‌له جۆرهکان‌گوزارشتى\nلهوڕووداوه کارهساتبارانه دهکرد,که چ‌له الیهن‌سرووشت‌یان‌ئهو‌جهنگ‌وشهڕانهى,که\nلهنێوان مرۆڤهکانهوه بهشێوهى کۆ دهکرانه سهریهکدى و لهو نێوهداجگه له تیاچوونى\nشهڕکهڕهکانى نێو ههردوو بهره به دهیان , سهدان یان ههزاران مرۆڤى سڤیل و بێتاوان\nلهونێوهدا‌کۆکوژدهکران...,دیاره ههموو‌ئهوانه مۆتیڤ‌یان‌ههوێنگهلێکى‌باشبوون‌بۆ‌داڕشتن\nیان‌بهرههمهێنان‌و‌لهدایکیوونى‌زۆرێک‌لهو‌بهرههم‌و‌شاکاره ئهدهبییه جیهانییانهى,که چ‌له\nکۆن و چ له سهردهمى نوێدا به ناوهڕۆک و ناوى جیاوازهوه  لهسهرانسهرى جیهاندا\nههڵبهت‌بهم‌شێوهیه دهتوانین‌بێژین‌کارهسات‌یان‌تراجیدیا زهمینهیهکى‌فراوان‌و‌بهپیتى\nبۆ بابهتهکانى شیعر وچیرۆکى هونهریى کوردیى ههردوو دهیهى سى و چلهکانى پێشوودا\nمێژوویی )قەاڵی دمدم(هوه تاوهکو نێوان بیست‌و سااڵنى سییهکان چ‌له باشوور و چ‌له\n)ئهتاتورک( چهندین‌تاوانى‌کۆمهڵکوژى‌و‌بهکۆمهڵ‌تیربارانکردنى‌سهرکرده و‌فهرماندهکانى\nو ڕژێمه فاشیست و هۆڤییهکهى سهددام حسێن ههر له کورده فهیلییهکان, بارزانییهکان,\nههڵهبجه و ئهنفال دهیان تاوانى کۆکوژیی دیکهیان دهرحهق به گهلى باشوورى کوردستان\nئهنجامدابوو.... دیاره ههموو‌ئهم‌تاوانانه لهبیر‌خهڵکى‌رۆشنبیر‌و‌هۆشیارى‌گهلهکهمان‌بێ\nبهرسڤ‌و‌کاردانهوه‌نهماوهتهوه چ‌به نووسین‌و‌شاکارى‌ئهدهبى‌چ‌به قوربانیدان‌و‌خهباتى\nبهردهوام‌تاڕاددهیهک‌تۆڵهى‌مهعنهوى‌و‌مۆراڵى‌خۆیان له دوژمنان‌کردۆتهوه و‌لهو‌نێوهدا\nهونهرمهندان‌و‌ئهدیبانى‌کورد‌بهتایبهت‌ئهوانهى,که له نێوان‌ههردوو‌دهیهى‌سیى‌و‌چلهکانى\nسهدهى‌پێشوو,که به شیعر داهێنانى‌خۆیان‌پێشکهش‌به خوێنهرانى‌گهلهکهیان‌کردووه ,واته\nئهو‌دوو‌دهیهى,که سنوورى‌توێژینهوهکهمان‌دهگرێته خۆ‌کارى‌لهسهر‌بکهین.\nکاری‌توێژینەوەکەمان بەپێێ‌ڕێبازی‌تیۆری وەسفی‌شیکارییە و‌بۆ‌ئەمە بەشی‌یەکەممان\nهەر‌بۆیە‌لەو‌چوارچێوەیەدا ،هەوڵدەدەین‌سەرەتا لە‌بەشی‌یەکەمی‌تویژینەوەکەمان باس‌لە\nچەمک‌و‌پێناسەی هونەری‌تراجیدیا و کورتە‌مێژووی‌سەرهەڵدانی‌ئەو‌هونەرە بەپێی‌ڕەوتە\nمێژووییەکە دەخەینەڕوو،کە‌لە‌ئەوروپادا‌سەری‌هەلدا،ئینجا‌ئاماژە بە‌مێژووی‌سەرهەڵدانی\nزاراوەی )جینۆساید( و پێناسەی ئەم زاراوەیە و پاشان بە کورتی لەسەر  جۆرەکانی\nجینۆساید دەدوێین، بێگومان ئەم بەشە لە توێژینەوەکەمان بۆ تێگەیشتنێکی زانستییانەیە\nسەبارەت بە تراجیدیا وەک بابەت وهەوێنی ئەو شیعرانەی، کە لەو دوودەیەدا کەم تا زۆر\nببووە نێوەڕۆکی زۆرێک لە پارچە هەڵبەستی کۆن و نوێێ شاعیرانی ماوەی دییاریکراوی\nرێژەی داگرتنی PDF: 450\nحسن, مه‌ریوا ن, حسین, عطا. (2017). ڕه‌نگدانه‌وه‌ى تراجیدیاى (جینۆساید) له شیعرى کوردیى سییه‌کان و چله‌کانى سه‌ده‌ى پێشوودا. Journal of Garmian University, 4(Genocide Conference), 329-355. doi: 10.24271/garmian.78\nمه‌ریوا ن عمر حسن; عطا رشید حسین. "ڕه‌نگدانه‌وه‌ى تراجیدیاى (جینۆساید) له شیعرى کوردیى سییه‌کان و چله‌کانى سه‌ده‌ى پێشوودا". Journal of Garmian University, 4, Genocide Conference, 2017, 329-355. doi: 10.24271/garmian.78\nحسن, مه‌ریوا ن, حسین, عطا. (2017). 'ڕه‌نگدانه‌وه‌ى تراجیدیاى (جینۆساید) له شیعرى کوردیى سییه‌کان و چله‌کانى سه‌ده‌ى پێشوودا', Journal of Garmian University, 4(Genocide Conference), pp. 329-355. doi: 10.24271/garmian.78\nحسن, مه‌ریوا ن, حسین, عطا. ڕه‌نگدانه‌وه‌ى تراجیدیاى (جینۆساید) له شیعرى کوردیى سییه‌کان و چله‌کانى سه‌ده‌ى پێشوودا. Journal of Garmian University, 2017; 4(Genocide Conference): 329-355. doi: 10.24271/garmian.78


بانكی ناوەندی عیراق مۆڵەت لەكۆمپانیایەكی كڕین و فرۆشتنی دراو وەردەگرێتەوە\nبانكی ناوەندی عیراق رایگەیاند، بەهۆی سەرپێچیكردنی رێنماییەكانەوە مۆڵەتی لە كۆمپانیای تەوەست وەرگرتوەتەوە كە كاری كڕین‌و فرۆشتنی دراوی بیانی ئەنجامداوە.\nبانكی ناوەندی عیراق لەبەیاننامەیكدا ئاشكرایكردوە، بەهۆی سەرپێچیكردن لە یاساو رێنماییەكانی یاسای رێكخستنی كاری كۆمپانیاكان، بریارماندا مۆڵەتی كاركردن لە كۆمپانیای تەوەست وەربگرینەوە كە كاری كڕین‌و فرۆشتنی دراوی بیانی ئەنجامداوە.\nبانكی ناوەندی داواشی لە وەزارەتی بازرگانی عیراق كردووە، بڕوانامەی دامەزراندنی ئەو كۆمپانیایە هەڵبوەشێنێتەوەو لەتۆماری كۆمپانیاكانیشدا ناوەكەی بسڕێتەوە ناوی كۆمپانیاكەش بخاتە لیستی رەشەوەو بەهیچ شێوەیەك مامەڵەی دارایی و كاری بانكی لەگەڵ ئەم كۆمپانیایە نەكات.


یونجین کیم - ویکیپیدیا، ئینسایکڵۆپیدیای ئازاد\nدۆزینەوەی سەرچاوە: "یونجین کیم" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nیونجین کیم (بە کۆری:김윤진; لەدایکبووی ٧ی تشرینی دووەمی ١٩٧٣) خانمەکتەرێکی کۆری-ئەمریکیە، کە بەشداری لە فیلم و شانۆگەری کردووە. بەباشترین شێوە لە ڕۆلەکەی وەک سەن لە زنجیرە درامای تەلەڤیزیۆنی ونبوو ناسراوە.\n(1973-11-07) ٧ی تشرینی دووەمی ١٩٧٣ (تەمەن ٤٧ )\n١٩٩٦ بۆ ئێستا\nPark Jeong-hyeok (ھاوسەرگیری ٢٠١٠)\nکۆمنزی ویکیمیدیا، میدیای پەیوەندیدار بە یونجین کیم تێدایە.\nبەشداربووانی ویکیپیدیا، «Yunjin Kim»، ویکیپیدیای ئینگلیزی. سەردان لە ٤ی تەممووزی ٢٠٢١.\n^ Jae-Ha Kim (April 13, 2005). "Asian stars are rising – Latest TV breakthroughs look like the real deal". New York Daily News. Archived from the original on April 9, 2008. Retrieved July 14, 2009. Archived ٩ی نیسانی ٢٠٠٨, لە وەیبەک مەشین.\nیونجین کیم لە بنکەدراوەی ئینتەرنێتیی فیلمەکان\nوەرگیراو لە «https://ckb.wikipedia.org/w/index.php?title=یونجین_کیم&oldid=845341»\nدواجار لە ٢٣:٣٤ی ٢٢ی ئەیلوولی ٢٠٢١ دەستکاری کراوە\nئەم پەڕەیە دواجار لە ٢٣:٣٤ی ٢٢ی ئەیلوولی ٢٠٢١ نوێ کراوەتەوە.


چاوه‌ڕوان‌ده‌کرێت ئۆپـۆزسیۆنی سوریا سه‌رۆکی حکومه‌تێـکی کاتی له نێو 12 کاندیدا هه‌ڵبژێرێت\nهاوبه‌ندی نیشـتمانی ئۆپـۆزسۆنی سوریا ئاشـکرای کرد که‌وا 12 کاندید هه‌ن بۆ سه‌رۆکایه‌تی حکومه‌ته کاتیـیه‌که‌ی ئۆپـۆزسیۆن به نیازه پـێکیبهێنێت.\nچاوه‌ڕوان‌ده‌کرێت له میانه‌ی کۆبوونه‌وه‌ی ئۆپـۆزسیۆنی سوریا له شـاری ئسته‌نبوڵی تورکیا له ڕۆژانی 18 و 19 ی ئه‌م مانگه، یه‌کێـک له‌و 12 کاندیده هه‌ڵبژێردرێت. ئه‌وانیش بریتین له:\nمیشێـل کیلۆ، غه‌سـان هیتۆ، سالم مسڵت، ئوسامه قازی، وه‌لید ئه‌لزوعبی، جه‌مال قارسلی، عه‌بدول مه‌جید ئه‌لحمێدی، قه‌یس ئه‌لشێخ، ئه‌سعه‌د مسته‌فا و به‌هیج مه‌لا حوێج و دوو کاندیدی دیکه که له ناو سوریادان له‌به‌ر سه‌لامه‌تیـیان ناوه‌کانیان ئاشـکرا نه‌کردوون.\nهاوبه‌ندی ئۆپـۆزسیۆن ده‌ڵێت ئه‌م کاندیدانه هه‌موو که‌سـانی لێهاتوون و خه‌ڵـکی ته‌کنۆکرات و کاردار و ئابوری‌ناسیان تێدایه.\nلایه‌نگرانی پـێـکهێنانی ئه‌م حکومه‌ته ده‌ڵێن ڕه‌نگه ئه‌م هه‌نگاوه یارمه‌تی بدات له کۆتایی‌هێنان به‌بێ سه‌روبه‌ری له ناوچه‌کانی ژێر ده‌سه‌ڵاتی سه‌رهه‌ڵـداواندان، له‌وانه شـاری ڕه‌قـقه و به‌شه ئازادکراوه‌که‌ی حه‌له‌ب.\nبه‌ڵام ڕه‌خنه‌گران مه‌ترسیـیان هه‌یه ئه‌مه له لایه‌ک بـبێته مایه‌ی دابه‌شکردنی وڵاته‌که و له لایه‌کی دیکه چه‌کداره ئیسلامیـیه‌کان دان به‌و حکومه‌ته‌دا نه‌نێن که زۆربه‌ی سه‌رکرده‌کانی له ده‌ره‌وه‌ی وڵاته‌که‌دان.


ئه‌نوه‌ر سوڵتانی کێیه؟\nره‌نگه دژوارترین کاری نووسین، نووسین له سه‌ر که‌سێک بێ. دژواری کاره‌که‌ش له‌وه‌دایه که بتوانی راستگۆیانه و دوور له پێداهه‌ڵگوتن، تانه وتوانج، یان کڕنۆش بردن، زمان و پێنووس به کار بێنی.\nئه‌نوه‌ر سوڵتانی بۆ ئه‌و که‌سانه‌ی که له نزیکه‌وه دیناسن، مرۆڤێکی تایبه‌ته، تایبه‌ت له لایه‌نی ئینسانییه‌وه، تایبه‌ت له لایه‌نی که‌سایه‌تییه‌وه و تایبه‌ت له لایه‌نی کار و کاری نووسینه‌وه.\nساڵانێکه ئێمه له ماڵپه‌ڕی بۆکان – رۆژهه‌ڵات داوای لێده‌که‌ین کورته ژین نامه‌یه‌ک بۆ ماڵپه‌ره‌که بنووسێت، هه‌موو جارێک له وڵامدا ده‌یگوت " چیم هه‌یه بینووسم"؟! ئه‌م دووره‌په‌رێزییه بۆ نه‌نووسینی ژین نامه ته‌نیا تایبه‌ت به کاک ئه‌نوه‌ر نه‌بووه و به‌ڵکه زۆربه‌ی زۆری نووسه‌ران و هونه‌رمه‌ندانی ناسیاو و نه‌ناسیاوی بۆکانی ده‌گرێته‌وه. ره‌نگه زۆر له نووسه‌ران و هونه‌رمه‌ندانی کورد له هه‌موو کوردستان ئاوا مامه‌ڵه له گه‌ڵ خۆیان بکه‌ن! ئایا ئه‌و بۆچوونه پێوه‌ندی به که‌سایه‌تی و کوردبوونی ئێمه‌وه هه‌یه؟ ره‌نگه له سه‌ر ئه‌م دیارده‌یه بکرێ زۆر بگوترێ و زۆر بنووسرێ، به‌ڵام ئێمه ناچینه ناو ئه‌و باسه‌وه و خۆشحاڵین که کاک ئه‌نوه‌ر ئه‌و ته‌لیسمه‌ی شکاند.\nنازانم چه‌ند جارم ئه‌و کورته ژیاننامه‌یه خوێندۆته‌وه، به‌ڵام ده‌زانم چه‌نده‌م چێژ لێ وه‌رگرتووه. کاک ئه‌نوه له نووسینه‌که‌یدا زوڵمی زۆری له خۆی کردووه و کار وژیانی خۆی له چاو که‌سانی دی به که‌متر زانیوه، ئه‌وه‌شی کورد گوته‌نی به ته‌عاروف نه‌گوتووه و باوه‌ڕی وایه. له رێگای ئه‌و کورته ژیننامه‌یه‌وه له گه‌ڵ ده‌روونی مرۆڤێکی دڵ پڕ له که‌یل وخۆشه‌ویستی به‌رانبه‌ر به ئینسان و ئینسانی کورد و نیشتمان ئاشنا ده‌بین، که له راستیدا ئه‌وه‌ش ره‌نگدانه‌وه‌ی ئاکاری رۆژانه‌ی کاک ئه‌نوه‌ره، ئه‌وه‌ش یه‌کێکی دیکه له تایبه‌تمه‌ندییه‌کانی ئه‌نوه‌ر سوڵتانییه که کردار و گوفتاری یه‌ک ده‌گرنه‌وه.\nمن ماوه‌ی سی ساڵه له نزیکه‌وه کاک ئه‌نوه‌ر ده‌ناسم و له زۆربه‌ی قۆناغه‌کانی ژیانی سی ساڵی رابوردویدا له گه‌ڵی بووم و ساڵانێکیشه هه‌موو شه‌وێک ئه‌و له له‌نده‌ن و من له کۆڵن له پێوه‌ندی به‌رده‌وامداین، هه‌ربۆیه ده‌زانم کورد به بوونی ئه‌نوه‌ری سوڵتانی و که‌سانی وه‌ک ئه‌و، خاوه‌نی چ سه‌رمایه‌یه‌که!\nهیوادارم کاک ئه‌نوه‌ر هه‌ر ده‌م شاد و بێ وه‌ی بێ و به‌روبوومی زۆرتر بێت و سایه‌ی له سه‌ر سه‌ری هه‌موو ئێمه، به تایبه‌ت بۆکانی گه‌ل و سه‌قزی گه‌ل و سنه‌یی گه‌ل* و ماڵپه‌ڕی بۆکان – رۆژهه‌ڵات و هه‌موو کورد که‌م نه‌بێ.\nله لایه‌ن نووسه‌ران و به‌ڕێوه‌به‌رانی ماڵپه‌ری بۆکان/موکریان/رۆژهه‌ڵات\n* کاک ئه‌نوه‌ر له بۆکان له دایک بووه، خۆی گوته‌نی بنه‌چه‌کی سه‌قزییه و هاوسه‌ره‌که‌شی سنه‌ییه و دڵیشی بۆ هه‌موو وڵات لێده‌دا.\nژین نامه‌یه‌کی کورت\nبه گوێره‌ی ناسنامه، ناوم "محمد انور سلطانی بوکانی"یه، به‌ڵام کورتم کردۆته‌وه و به "ئه‌نوه‌ری سوڵتانی"یەک قانعم! نازانم که‌ی له دایک بووم به‌ڵام به گوێره‌ی ناسنامه بۆر، ده‌بێ له 2 / 1 / 1323 [22/3/1944] ساڵێک پێش دامه‌زرانی کۆماری کوردستان له بۆکان له دایک بووبم. دایک و باوکم ئامۆزا و له بنه‌ماڵه‌ی محه‌مه‌د سه‌قزی بوون، دایکم له لایه ن دایکه‌وه خه‌ڵکی ئاڵتوونی لای سه‌قزه - که وابوو، به بنه چه‌ک سه‌قزیم.\nباوکم، میرزا عه‌بدوڵڵای خه‌یات، کوڕی حاجی ئه‌حمه‌د- پیاوێکی هێدی و بێ ده‌نگ به‌ڵآم دژ به ئاغا و ده‌ره‌به‌گ! ئه‌وه چاره‌نووسێکی سه‌یره، میرزا عه‌بدوڵڵا، به‌رگدرووی تایبه‌تی هه‌ر ئه‌و ئاغاواته بوو که ئاوا خۆشی ده‌ویستن! دایکیشم، ئامینه خانمی محەممه‌دیان- گه‌رچی له ماڵه بابێکی ده‌وڵه‌مه‌ند بوو، به‌ڵام هه‌ست و بۆچوونێکی هاوچه‌شنی هه‌بوو، واهه‌یه شوێنی باوکم و کاکمی له‌سه‌ر بووبێت. کاکم - عومه‌ری سوڵتانی(وه‌فا) شاعیرێکی داهێنه‌ر و که‌سایه‌تییکی چه‌پی دژی ده‌ره‌به‌گ بوو، بۆکانیش به دووسێ شت ده‌ناسرا، حه‌وزه‌گه‌وره و حه‌سه‌ن زیره‌ک و ئاغاواتی زاڵمی زۆردار، ناڵه‌شکێنه شیان له‌گه‌ڵ!\nبنه‌ماڵه‌که‌مان له‌وپه‌ڕی هه‌ژاریدا بوو. باوکم به منداڵی باوکی له‌ده‌ست دابوو و ببوه سه‌رپه‌رشتی سێ خوشک و گه‌وره‌ی ماڵ، پاشانیش خاوه‌نی ژن و منداڵ، ئه‌ویش نه‌ک یه‌ک و دوو، بەڵکوو چوار: کاکم، من، حه‌لیمه و رووناکی خوشکم. ئێستا له‌و هه‌موه، هه‌ر خوشکێکم بۆ ماوە و دڵم به‌و خۆشه - گه‌رچی ٣١ ساڵه له ده‌ره‌وه‌ی وڵاتم و تەنیا چوار ساڵێک پێش ئێستا لە هەولێر چاوم پێی کەوت. لێره له له‌ندن له‌گه‌ڵ هاوسه‌رم (نه‌سرین برنا) و دوو منداڵم (ئالان و جوان) ده‌ژیم. نه‌سرین گه‌لێک له‌گه‌ڵم باشه و جێگه‌ی که‌س وکاری له ده‌ست چووی بۆ گرتوومه‌تەوه. ئالان ٢٧ ساڵان و جوان ٢٤ ساڵانه. هه‌ر ئه‌وه‌نده و ئیتر هیچ!\nخوێندنی سه‌ره‌تایی و ناوه‌ندیم له بۆکان بووه و تا پۆلی ١٠م له‌وێ خوێندوه، ئه‌وده‌م له پۆلی ١٠ زیاتر له بۆکان نه‌بوو، ئه‌ویش ته‌نیا بۆ کوڕان. پاشان ساڵی ١٣٣٩چوومه دانشسه‌رای موقه‌دده‌ماتی ورمێ، و ساڵی ١٣٤١ بووم به مامۆستای قوتابخانه و نێررامه گوندی "باغلووجه" که ئه‌وده‌م سه‌ر به بۆکان بوو، پاشانیش گوندی سه‌را و بوغده‌که‌ندی. هاوینی ساڵی ١٣٤٤ له‌گه‌ڵ زۆرێک مامۆستای کوردی بۆکان و مه‌هاباد و سه‌رده‌شت و بانه و سه‌قز به فه‌رمانی خانم "فرخ رو پارسا" جێگری وه‌زیری په‌روه‌رده‌ی ئێران، له کوردستان شاربه‌ده‌ر کرام و بۆ ماوه‌ی 8 ساڵ له وڵات دوور خرامه‌وه (دوو ساڵ له ئه‌راک و 6 ساڵ له شه‌هری ره‌ی نزیک تاران). ساڵی ١٣٤٧ بە بەر دەرس گوتنەوە چوومه زانکۆی ئه‌ده‌بی زانستگه‌ی تاران و لیسانسی مێژووم وه‌رگرت. له‌و ماوه‌یه‌دا له ناحیه ١٣ی په‌روه‌رده‌ی تاران کارم ده‌کرد و ماڵیشم هه‌ر له تاران بوو. ساڵێک دوای زانستگه گیرام و له کۆتایی ساڵی ١٣٥٣ دا ئازاد کرام. ئه و ماوه‌یه له زیندانی "کومیته ی ضد خرابکاری" و "قزل قلعه" و "ئێڤین" و "قه سر" بووم - هه‌ر چواریان له تاران. ئێمه دوایین که‌سانێک بووین که له قزل قه‌لعه زیندانی کرابوین. رۆژێک هه‌موومانیان سواری ئوتوبۆس کرد و بردیانین بۆ ئێڤینی تازه - که ئه‌ویش تازه دروست کرابوو، قزل قه‌لعه‌ی پشت خیابانی ئەمیرئابادیشیان به قوڕ گرت و کردیانە مەیدانی میوە و سەوزە فرۆشتن. له زیندان گه‌لێک که‌سایه‌تی ناسراوی سیاسی ئێرانم ناسی.\nدوای زیندان و مه‌حکووم بوون له دادگای نیزامی، نه‌یانده‌هێشت بچمه‌وه سه‌ر کاری مامۆستایی. چه‌ند مانگێک له بۆکان و له دووکانی کاکم کارم دەکرد، پاشان کاک جه‌لیلی گادانی – کاری راست بێت، کارێکی له شیرکەتی "انبارهای عمومی ایران" لقی ته‌ورێز بۆ دیتمه‌وه و له‌وێ بووم به جه‌نابی مودیری ئیداری بەشی ئازەربایجانی کۆمپانیاکە وەک کۆنتەراتچی گومرکی ئێران، هه‌تا ڕاپەڕینی ساڵی ١٣٥٧ به‌سه‌رداهات.\nهۆی گیرانم براده‌رێکی سنه‌یی بوو پێکه‌وه له زانستگه ده‌رسمان ده‌خوێند، هه‌ندێک نامیلکه‌ی سیاسی پێدابووم و منیش بردبوونمه‌وه بۆکان و دابوومن به کاکم وچه‌ند که‌س بیخوێننەوە، پاشان له‌گه‌ڵ کاکم له ماڵی ئه‌ودا شاردبوومنه‌وه. ئه‌و براده‌ره ئیعترافی له‌سه‌ر کردبووم و منیش دوای ١٠ رۆژ شه‌ق و شه‌لاق و "ده‌زگای ئاپۆلۆ"، پێم لێ ناو گوتم له ماڵی کاکم شاردوومنه‌ته‌وه. کاکی هه‌ژاریشم که به هه‌واڵی گیرانی منی زانیبوو، رایگوێستبوونه شوێنێکی تر. به‌م شێوه‌یه خۆشی که‌وته کێشه‌که‌وه و ساواکی سه‌گباب لێی بوون به مڵۆزم و تا له زیندان هاتمه ده‌رێ ده‌رگای دووکانه‌که‌یان له گرێژه نه بردبوو، ئه‌ویش نه‌یده‌زانی چ بکات، نه خۆشی ده‌ویستن و نه ده‌یوێرا ده‌ریان بکات، خه‌ڵکیش به‌و گێره و کێشه‌یه‌یان نه‌ده‌زانی و دیارە بەو هاتووچۆیەی ساواکییەکان بۆ دووکانەکەی ناڕەحەت بوون. هه‌ر چۆنێک بێت، من بۆ ئه‌و به‌ڵایه‌ی ئاوقای ملیم کرد بۆ هه‌میشه شه‌رمه‌زاری کاکم مامه‌وه، گه‌رچی ئه‌و به گه‌وره‌یی خۆی گه‌ردنی ئازاد کردم.\nدوای بەربوون لە زیندان گەلێک ترسابووم و خۆم لە کاری سیاسی دوور دەخستەوە نەکا بکەومەوە بەر پەلاماری ساواک و سەر لە کومیتەی دژی خەرابکاری دەربێنمەوە. بەام له سه‌روحه‌دی ڕاپەڕینی ساڵی ١٣٥٧ و لە ژێر تەوژمی ڕاپەڕینی کۆمەڵانی خەڵک دژ بە ڕژیمی شادا، کەمێک جووڵابوومەوە و وره‌یه‌کم هاتبوەوه به‌ر، دەموێرا لێرە ولەوێ قسەیەک بکەم و پەیوەندییەک بە دۆست و هاوبیرانی سیاسییەوە بگرم. لە تەورێز یارمه‌تی به‌ڕێوه‌چوونی سمینارێکم دا، که "چریکهای فدائی خه‌لق" به ناوی "همبستگی با خلق کرد" له زانستگه‌ی شارەکە به‌ڕ‌ێوه‌یان برد و لەوێدا وتارم دا. پاشانیش که فیدائیان ده‌فته‌ریان له مەهاباد و بۆکان و شارەکانی دیکەی کوردستان کرده‌وه و منیش گه‌ڕامه‌وه بۆکان، هاوکارییانم کرد - کاک عومه‌ری حه‌میدی له نزیک کردنه‌وه‌ی من له فیدائیاندا ده‌وری ڕاستەوخۆی بینی.\nپێشتر هێشتا له ته‌ورێز بووم له بۆکانیش وه‌ک شاره‌کانی دیکه‌ی ئێران "کومیته‌ی ئینقلاب" دروست ببوو و منیشیان وه‌ک ئه‌ندامی کومیته‌که هه‌ڵبژاردبوو. که گه‌ڕامه‌وه بۆکان، زیاد له ١٣ ساڵ بوو له کوردستان دوور بووم و خه‌ڵک و هێڵه سیاسییه‌کانیان و حیزبه‌کانم به باشی نه‌ده‌ناسی، له‌گه‌ڵ فیدائیان که‌وتنم جگە لەو ناو و شوهرەتە باشەی وا ئەودەم لە ئێراندا بوویان، کۆمەڵی چەند هۆکاری دیکەش بوو: خۆم بە چەپ دەزانی و بەو پێیە واهەبوو لەگەڵ حزبی دیموکراتی کوردستان نەکەوم، مائۆئیست نەبووم، ببڕا ببڕا لەگەڵ جەرەیاناتی ئایینیش نەدەکەوتم، خۆ کەسێکی وەک من لەو بارودۆخەدا کە بەرد و داری کوردستانیش ببوونە هەڵسووڕاوی سیاسی، لە ماڵەوە دانەدەنیشت سەیری ڕووداوەکان بکات! ئیتر بە پڵتۆکێکی کاک عومەری حەمیدی بەو لایەدا کەوتم و بووم بە فیدایی هەی فیدایی!\nلە درێژەی کاردا، له لایه‌ن ئه‌وانه‌وه کرامه کاندیدی مه‌جلیسی خیبره‌گان (ده‌وری یه‌که‌م) له ئوستانی ئازه‌ربایجانی رۆژئاوا، و گه‌رچی ٣٤ هه‌زار ده‌نگم هینایه‌وه به‌ڵام له به‌رانبه‌ر گه‌وره پیاوانی وه‌ک دوکتۆر قاسملو و مامه غه‌نی بلووریان- که که‌سایه‌تی ناسراوی سیاسی ناوچه‌که بوون، یا له به‌رانبه‌ر شه‌ڵاتێکی وه‌ک "حه‌سه‌نی" - ئیمام جومعه‌ی ورمێ ، من کێ بووم و چیم بۆ ده‌کرا! دواتر هه‌ر فیدائیان کردیانمه کاندیدی مه‌جلیسی وشۆڕا له بۆکان و له‌وێشدا له به‌رانبه‌ر کاندیدی حیزبی دیموکرات ( شه‌هید ئه‌بووبه‌کری هیدایه‌تی) و کاندیدی کۆمه‌ڵه (شه‌هید دوکتور جه‌عفه‌ری شه‌فیعی) تووشی شکست هاتم – گه‌رچی له نێو شاری بۆکان بوو بووم به دووهه‌م که‌س به‌ڵام نه حیزبه‌که‌م ده‌ره‌قه‌تی حیزبیان ده‌هات و نه خۆم ده‌ره‌قه‌تی ئه‌و گه‌وره پیاوانه! شیعرێکم به ته‌نز بۆ به‌زم و هه‌رای ئه‌و ساڵانه گوتوه، که له‌به‌ر ئه‌وه‌ی ناوی خه‌ڵکی تێدا هاتووه و واهه‌یه "مه‌لاگیربن"، بۆ بڵاوکردنه‌وه نابێت.\nدوای هه‌ره‌سی شۆڕش و ده‌سه‌ڵات سه‌ندنی مه‌لای لابه‌لا له ئێران، پشت له دۆست و روو له دوژمن، هه‌ڵاتم بۆ شارێکی دیکە و پاشان تاران و چه‌ند ساڵێک له‌وێ خۆم شارده‌وه. جارێک به هه‌ڵکه‌وت له‌گه‌ڵ دوو کوڕی خزممان و براده‌رێکیاندا له تاران گیراین، به‌ڵام ئێمه‌یان به "موجاهید" ته‌شخیس دابوو و گه‌شتی کومیته گرتبووینی که دوای ١٠ رۆژ مەعلووم بوو موجاهید نین ئیتر به‌ربووین. رێکخراوه‌ی فیدائیان له ئازادبوونه‌که‌مدا ده‌وری زۆری بینی، به‌ڵام دوایی هاوکاریم له‌گه‌ڵ بڕین. وابزانم سه‌رجه‌م ماوه‌ی دوو ساڵێکیان له‌گه‌ڵ بووم و گه‌یشتبوومه پله‌ی ئه‌ندامیه‌تی، بۆ ماوه‌یه‌کی که‌میش دوای هه‌ڵاتنمان له کوردستان، کاتێ له تاران بووم بوومه به‌رپرسی ڕێکخراوەی فیدائیانی ئه‌کسه‌رییه‌ت لقی کوردستان، به‌ڵام زوو خۆم کێشایه دواوه له‌به‌ر ئه‌وه‌ی توانای راپه‌ڕاندنی کارێکی وا گه‌وره و گرانم نه‌بوو، ئه‌وان ئه‌رکه‌که‌یان دوای ئه‌وه به من سپارد که شه‌هید مینه‌ی شێرخانی بەرپرسیایەتییەکی گرنگتریان خستبووە ئەستۆی. من له کوێ و جێگرایه‌تی ئه‌و و ئەوانی پێش ئەو له کوێ!\nهەرچۆنێک بێت، نە من و نە هاوڕێیانی کوردستانمان لە وەرچەرخان و گۆڕانی سیاسەتی ڕێکخراوەکە و نزیک بوونەوەیان لە کۆماری مەلاکاندا دەورێکمان نەبوو و زۆرێکیشمان هەبوون کە کارەکەیان پێ هەڵە بوو و کشانە دواوە. بەڵام من وەک ئەنوەر نامەوێت ناسپاس بم. ئەوان منیان گەیاندە ئەو پلەیەی ببمە کاندیدی مەجلیسی خیبرەگان و مەجلیسی شۆڕا و ئەندامی هەیئەت نمایەندەگی گەلی کورد دەنا من کێ بووم ئەو ئەرکانە بەرێوەبەرم! من ئەگەر ناوێک و شوهرەتێکم هەبێت لەوانەوەیە و زوڵمێکی گەورە دەبێت ئەگەر بۆ ئەو خزمەتانەیان سپاسیان نەکەم هەروەها یادی ئەو قارەمانانە نەکەم کە بۆ ماوەیەک هاوڕێ و هاوسەنگەریان بووم و لە ڕێگەی باوەڕ بە ڕێبازەکە و خزمەت کردنی چەوساوەکاندا گیانیان بەخت کرد، کەسانی وەک بیهروز سولەیمانی، یۆسف کیشی زادە، مینەی شێرخانی، یەعقوب تەقدیری (خۆی و باوکە خەباتکارەکەی، کە دۆستی چاکی گەلی کورد بوو)، عەلیڕەزا ئەکبەری شاندیز (جەواد)، تەهای پارسا و ئیبراهیم لوتفوڵڵازادە (سەعید). ئەوە هەڵوێستێکی تاکەکەسی خۆمە و هیچ پەیوەندی بەوەوە نییە کە ئێستا سی و شەش ساڵە لێیان جیا بوومەتەوە و لە ڕێکخراوەکە هاتوومەتە دەر.\nپێش ئه‌وه‌ی بێمه ده‌ره‌وه‌ی وڵات بۆ ماوه‌ی چه‌ند مانگێک وه‌ک میوان له لای براده‌رانی ئه‌کسه‌رییه‌ت و تووده و کۆنگره‌ی چوار له لای حاجی ئۆمه ران و لۆلانی باشووری کوردستان مامه‌وه. ئه‌وان خۆیان میوانی حزبی شیوعی عیراق بوون کە تازه یه‌ک دوو مانگ ده‌بوو کۆمه‌ڵه‌ی یەکسانی کوردستانی باشوور و یه‌کیه‌تی نیشتمانی، له قه‌ندیل لێیان دابوون و شه‌هید و برینداری زۆریان هه‌بوو و له باری که‌ره‌سه‌ی ژیان و مه‌سره‌فی رۆژانه‌وه زۆر ده‌ست ته‌نگ بوون، به‌ڵام ئه‌رکی کومۆنیستییان به‌جێ ده‌هێنا و له ده‌می خۆیان ده‌گێڕاوه و ده‌یاندایه ئه‌و هه‌موو میوانه‌ی رۆژهه‌ڵاتی کوردستان – که واهه‌یه له ٢٠٠ که‌سیش زیاتر بووین. ئەوەندەی بزانم پارتی دیموکراتی کوردستان لەو تەنگانەیەدا یارمەتی حزبی شیوعی دەدا.\nله‌وێ، لەو شاخ و کێوە، نه ژیان هه‌بوو، نه نان و نه به‌رنامه‌یه‌ک بۆ ئه‌و کۆبونه‌وه بێ حیسابە هەبوو کە خەڵکەکە لە ژێر گوشاری ڕژیمی مەلاکان و نەبوونی دەرەتاندا خۆیان گەیاندبووە ئەوێ. ناچار گه‌ڕامه‌وه ئێران و چوومه‌وه لای دایکم و خوشکم له تاران. دوای یه‌ک دوو ساڵی تر، کاک عومه‌ری حه‌میدی چوو بۆ ئوروپا و بۆی رێک خستم منیش بێم بۆ بریتانیا. کاری راست بێت ڕێگا و شوێنی کارەکەی پیشآاندام و گەیاندمیە ئێرە، دەنا خۆم واهەبوو هەرگیز نەمتوانیایە کارەکە ڕاپەڕێنم.\nله به‌هاری ١٩٨٦ بەدوا‌وه له له‌نده‌ن ده‌ژیم. له ١٩٩٠ دا هاوسه‌رم گرتوه، پێشتر خه‌ریک بووم به دووکانداری ده‌وڵه‌مه‌ند بم، دوو جار دووکانم کڕی و زه‌ره‌رم کرد، له تاجریی بیلامانێ تایه‌که ی چوو و ئه‌ویترم بۆ ما! لێره ده‌ڵێن هه‌رکه‌س له هیچ کوێ رێگایان نه‌دا یا ده‌بێته شۆفیری مینی کاب(تاکسی) یا ده‌بێته وه‌رگێڕ. به‌نده‌ش بوومه‌ته وه‌رگێڕ! به کوردی و فارسی ته‌رجه‌مه ده‌که‌م. به‌به‌ریه‌وه خه‌ریکی نووسین و ته‌رجه‌مه‌ی بێ پاره و پووڵیش هه‌م و له‌و چه‌ند ساڵه دا چه‌ند کتێبم نووسیوه یا ته‌رجه‌مه‌م کردوون و زۆریان چاپ کراون، هه‌روه‌ها بابه‌تی زۆرم بۆ گۆڤار و رۆژنامه‌ی کوردی و رادیۆ و ته‌له‌فیزیۆن نووسیوه.\nئه‌وه‌ی له ده‌ستم هاتوه کردوومه. ده‌زانم باری کورد که‌وتوه و هه‌ڵگرتنه‌وه‌ی کار و زەحمەتی ده‌وێت. به‌ش به حاڵی خۆم ئه‌وه‌ی توانیومه کردوومه. به‌ڵام ئه‌گه‌ر جارێکی دیکه بگه‌ڕێمه‌وه ١٩٨٦ و تازه بگه‌مه بریتانیا له جیاتی کوردی نووسین و خوێندنەوە ئینگلیزیه‌کی باش فێر ده‌بم و له مێدیای ئێره‌دا بابه‌تی سه‌باره‌ت به کورد ده‌نووسم، به‌ڵام تازه دره‌نگه، چوو و رابرد، ئه‌و هه‌ڵه‌یه‌ش له پاڵ سه‌دان هه‌ڵه‌ی دیکه‌ی ژیانم!\nوا ئێستا له له‌نده‌ن چاوه‌ڕێی کۆتایی سه‌فه‌رێکم که ٧٣ ساڵی پێچوه و ده‌ڵێی هه‌ر نه‌بوه! ماوه‌یه‌که تووشی نه‌خۆشی دڵ و شه‌کره هاتووم و بارودۆخی ته‌ندروستیم باش نییه، زۆریش خه‌می ناخۆم، وه‌ک مرۆڤێکی ئاسایی چه‌رمه‌سه‌ری زۆرم بینیوه و به گوێره‌ی توانا خزمه‌تیشم به گه‌له‌که‌م کردوه. واهه‌بوو ئه‌گه‌ر هه‌ڵه و په‌ڵه لێم بگه‌ڕایه له‌وه به‌سوودتر بوایه‌م بۆ گه‌له‌که‌م و بۆ بنه‌ماڵه‌که‌شم، به‌ڵام چیم پێ ده‌کرێت، من په‌روه‌رده‌ی سه‌رده‌مێکی گێژ و گومی و‌به‌ر چاو تاریکیم و ئه‌گه‌ر کوردستان و ئێران له ماوه‌ی منداڵی و گه‌نجیه‌تی مندا له‌ژێر دیکتاتۆریه‌تدا نه‌یانناڵاندایه و تۆزقاڵه ئازادییه‌ک هه‌بوایه، دوور نه‌بوو منیش به رێبازێکی باشتر و ده‌راوێکی روونتردا برۆیشتایه‌م، نه ئه‌وه‌نده‌م چه‌رمه‌سه‌رێ بدیایه و نه ئه‌وه‌نده‌ش بێ خێر بوایه‌م. به‌دڵ خزمه‌تکاری گه‌له‌که‌مم به‌ڵام به توانا هه‌ر ئه‌وه‌نده‌م له‌ده‌ست دێت.\nئێستا چه‌ند ساڵه رۆژانه ١٦ سه‌عات ده‌خوێنمه‌وه و ده‌نووسم، بەشێکی زۆریشی بۆ وڵات و گه‌له‌که‌م، ئه‌گه‌ر ره‌نجم کێشاوه، ئه‌رکم بووه و منه‌تم له‌سه‌ر که‌س نییه، ئه‌گه‌ر به‌رهه‌مم که‌م بووه، له‌وه زیاترم پێ نه‌کراوه، خۆم خۆم باشتر ده‌ناسم، به هره و توانام هه‌ر ئه‌وه‌نده‌یه، هه‌رگیز خۆم هه‌ڵنه‌کێشاوه و درۆم به خه‌ڵک نه گوتوه.\nئێستا له کۆتایی سه‌فه‌ره‌که‌مدا حه‌سره‌ت و داخم سه‌ربه‌خۆ نه‌بوونی کوردستانه و دڵنیگەرانی دوارۆژی کوردم به ده‌ست حوکمی داگیرکه‌ران و به‌تایبه‌ت تورکیاوه، که خه‌ریکه هاوپشتیی مێژوویی کورد و ئازه‌ربایجانی تێک ده‌دات و به گژ یه‌کیاندا ده‌کات. به گیان و دڵ پشتگیری حکوومه‌تی هه‌ریمی کوردستان له باشووری وڵات ده‌که‌م و هیوادارم شتێکی بۆ کورد لێ به‌رهه‌م بێت. ئەمشەو کە بە وتارەکەدا ذەچمەوە، دوو هەفتە بە سەر گشتپرسییەکەی باشووری کوردستاندا تێدەپەڕێت و ئێران و حکوومەتە دارەدەستەکەی لە عیراق بە هاوکاری گورگە بۆرەکانی تورکیا شەڕیان بەسەردا سەپاندووین. دوێنێ و ئەمڕۆ حەشدی شەعبی مەلاکانی ئێران هەموو ناوچە جێ ناکۆکییەکانی گرتۆتەوە و پێشمەرگە پاشەکشەی کردووە. نازانم ئەنجامی کارەکە دەگاتە کوێ بەڵام هەرشتێک بێت ئەرو قۆناغەمان دۆڕاندووە و دوژمن بە بێ تەقە و زەحمەت بەشێکی گەورەی خاکی کوردی داگیر کردۆتەوە. حیسابی سەرکردایەتی کورد بە هەڵە دەرچوو بەتایبەت لەوەدا کە نەیتوانیبوو ناوماڵی کورد یەکبخات ئینجا بە گژ دوژمندا بچێت؛ ئەوەش ئەنجامەکەی.\nهه‌روه‌ها شه‌رمه‌زاری که‌س و کاره‌که‌ی خۆمم که هیج خێرێکم بۆیان نه‌بوه. باوکم دوای شاربه‌ده‌رکرانی من نه‌خۆش که‌وت و هه‌ڵنه‌ستایه‌وه. دایکم که له ته‌نیایی و بێکه‌سیدا کۆچی خۆی کرد و دیداره و ئاخری بووم، له‌گه‌ڵ خۆی ده‌رد و خه‌فه‌ت و ئازاری برد، کاری سیاسی کردنی کاکم و پاشان من، ژیانی لێ تێک دا و هه‌موو ته‌مه‌نی له دڵه‌ته‌پێ و خه‌فه‌تی ئێمه‌دا برده سه‌ر. کاکم خۆی ده‌ردی که‌م بوو، منیش تووشی و راونران و ترس و پاشانیش ئاواره‌یی و لەبۆکان ڕۆیشتنم کرد، له ماوه‌ی نه‌خۆشییه‌که‌شیدا نه‌مبینی و ته‌نانه‌ت نه‌متوانی قسه‌ی له‌گه‌ڵدا بکه‌م، شه‌رمه‌زاری ئه‌ویش مامه‌وه، وه‌ک شه‌رمه‌زاری خوشکه‌کانیشم هه‌م، که بوومه باعیسی به‌خت و ژیانی ئاساییان، ئه‌وانیش به ئاگری کاره‌کانی من سووتان، به‌ڵام چ بکه‌م ئه‌وه چاره‌نووسی کورده له ژێرده‌ستیدا. ئێستا لەو دوو خوشکەم یەکیان کۆچی دوایی کردووە و دیدارەو ئاخری ئەویش بووم، تاقە خوشکەکەشم کە ماوە دۆخی سڵامەتییەکەی زۆر نالەبارە و لە تاران عەمەلیات کراوە. هیوای چاکبوونەوەی بۆ دەخوازم.\nمن، وه‌ک ملیۆنه‌ها کورد و چه‌وساوه‌کانی دیکه‌ی ئه‌م جیهانه، له بێعه‌داڵه‌تی و نابه‌رابه‌ریدا ژیام و وا له هه‌مان بارودۆخیشدا سه‌رده‌نێمه‌وه. به‌ڵام ئاواتی دادپەروەی و به‌رانبه‌ری و ماف، ئه‌مرۆش وه‌ک دوێنێ هه‌یه، و هیوایه سبه‌ی رۆژ بێته دی. به‌دوا رۆژی مرۆڤ و له‌ناوچوونی بێداد و جیاوازی چینایه‌تی گه‌لێک هومیده‌وارم. به هیوام گه‌له‌که‌م هه‌ورازی به‌رده‌می ببڕێت و سه‌ربه‌خۆ بێت، به‌ڵام هیچ گومانم له‌وه‌دانییه که سه‌ربه‌خۆیی به ته‌نیا ناتوانێ وه‌ڵامده‌ری هه‌موو شت بێت ئه‌گه‌ر دادپه‌روه‌ری کۆمه‌ڵایه‌تی له‌گه‌ڵدا نه‌بێت، هیوایه رێبه‌رانی کورد له باشوور ئه‌و راستییه جیهانییه بناسن و ئیجازه نه‌ده‌ن ژێرپێیان کڵۆڵ بێت و هه‌ر ئه‌و خه‌ڵکه‌ی که ئه‌وانیان گه‌یاندۆته پله و پایه، پشتیان تێ بکه‌ن یا له به‌رانبه‌ریاندا بوه‌ستن، کارێکی ئه‌وتۆ کاخی ئاواته‌کانمان ده‌ڕووخێنێت.\nخه‌می ئه‌وه‌شمه کورد له ده‌ره‌وه‌ی وڵات هیچ دامه‌زراوێکی سه‌ربه‌خۆی نییه. کورد ی ده‌ره‌وه‌ی وڵات له مزگه‌وت ده‌چنه ژێر باڵی عه‌ره‌ب و تورک و له دیسکۆدا به مۆسیقای فارسی هه‌ڵده‌په‌ڕن! په‌نابه‌ری کورد سه‌ر لێ شێواو و بێ به‌رنامه‌یه، موخالفه و خه‌راپه کارییان زۆره و ناوی کورد بۆ نموونە لە هەندێک شوێنی بریتانیا بە چاکە نابرێت و تێکەڵاوی قاچاغ و موخالەفەی گەورە بووە، هەر خۆم لە پێنج مرۆڤکوژی کورد دا، یا ڕاستەوخۆ تەرجەمەم کردووە یان بەڵگەنامەکانی دادگایانم وەرگێڕاوە. کورد پێویستی به ناوه‌ندێک هه‌یه سیاسه‌ت و به‌رنامه‌ی بۆ رێک بخات، کورد له ده‌ره‌وه‌ی وڵات بێ پشت و په‌نایه، له‌شێکی بێ سه‌ره و ده‌بێ کارێک بۆ ئه‌وه بکرێت.\nئیتر با مه‌وعیزه نه‌که‌م، به کورتی خه‌می دورۆژی کورد ده‌خۆم و ده‌زانم به هه‌ر ئه‌و خه‌مه‌وه سه‌ر ده‌نێمه‌وه، به‌ڵام چ که‌ردن؟ سه‌ری کورد سه‌لامه‌ت! ئەو دوو فەردەی خوارەوە بەشێکن لە شیعرێکی خۆم:\nبەڵام کاکە، سەری کووپە سڵامەت\nئەگەر هات و شاکابێ ئیستیکانێک\nگەلە و هەوڵ و خەبات و ئیستیقامەت\nلە ڕێگە لابدا گەر ڕێ نەزانێک!\nئه‌و کتێبانه‌ی وا چاپم کردوون :\n٢٠١٦ - "مقامات پیران طالبان از محمود تا عبدالرحمن (فارسی و کوردی)"، تصنیف استاد ملا صبغة اللە رودباری سنندجی، ترجمە کردی از فارسی انور سلطانی؛ مقدمە تحلیلی، تنظیم، بررسی مجدد و شرح عرفانی دکتر محمدعلی سلطانی؛ آکادیمیای کردی، هەولێر؛\n٢٠١٤- "کتاب المعارف"، شەرحی شێخ عەبدولرەحمانی تاڵەبانی لەسەر سەرەتای مەسنەوی مەولەوی ڕۆمی؛ وەرگێڕان لە فارسییەوە بۆ سەر کوردی، شەرحی عیرفانی لە لایەن دوکتۆر محەممەد عەلی سوڵتانییەوە، چاپی ئەکادێمیای کوردی، هەولێر؛\n٢٠١٤- "جذبە عشق"، کۆمەڵەی شیعرەکانی شێخ عەبدولڕەحمانی تاڵەبانی، وەرگێڕان لە فارسی و تورکییەوە بۆ سەر کوردی، شەرحی عیرفانی لە لایەن دوکتۆر محەممەد عەلی سوڵتانییەوە، چاپی ئەکادێمیای کوردی، هەولێر؛\n٢٠١٠- "کوردستان ئەی خۆشەویستم!"، بیرەوەرییەکانی بەهیەخانم فەرەجوڵڵا زەکی مەریوانی، وەرگێڕان لە ئینگلیزییەوە، چاپی بنکەی ئاراس، هەولێر؛\n٢٠٠٩- "ژیان و بەسەرهاتی نەمر سەیفولقوزاتی قازی"، بە هاوکاری کاک حەسەنی قازی، بنکەی ژین، سلێمانی؛\n٢٠٠٨ – "مێژووی ڕاپەڕینی شێخ عوبەیدیللای شەمزینی (١٨٨٠)" نووسینی میرزا عەلی ئەفشاری ئورومی؛ دەستنووسێکی پارێزراو لە کتێبخانەی سواسی لەندەن؛ ساغکردنەوە بە هاوکاری کاک سەلاحەددینی ئاشتی و دوکتۆر محەممەد عەلی سوڵتانی، چاپی بنکەی ژین، سلێمانی؛\n٢٠٠٦ – "ژیان و به‌سه‌رهاتی ئه‌بولقاسم لاهوتی کرماشانی شاعیری شۆڕشگێڕی کورد، بنکه‌ی ژین، سلێمانی؛\n٢٠٠٦ – هۆز و تیره و تایفه‌ی کورد له کوردستانی ئه‌رده‌ڵان – ده‌ستنووسێکی فارسی، نووسینی میرزا شوکروڵڵا سه‌نه‌نده‌جی (فخرالکتاب)، به وه‌رگێڕانی کوردییه‌وه، بنکه‌ی ژین، سلێمانی؛\n٢٠٠٦ – "سڵاو له حه‌یده‌ربابا" – وه‌رگێڕاوی کوردی، شیعری محه‌مه‌د حوسین شه‌هریار شاعیری ئازه‌ربایجانی لە تورکییەوە، به هاوکاری کاک حه‌سه‌نی ئه‌یوب زاده، کتێب فرۆشی ئه‌رزان، سوید؛\n٢٠٠٦ – "مینۆرسکی و کورد" – کۆمه‌ڵه‌ی شه‌ش وتاری ڤلادیمیر مینۆرسکی، وه‌رگێڕان له ئینگلیزیه‌وه ، چاپی موکریانی، هه‌ولێر؛\n٢٠٠٦ –"رۆژهه‌ڵاتی کوردستان له به‌ڵگه‌نامه‌کانی وه‌زاره‌تی ده‌ره‌وه‌ی بریتانیا دا" - وه‌رگێڕانی 130 به‌ڵگه‌نامه له ئینگلیزیه‌وه ، بنکه‌ی ژین، سلێمانی؛\n٢٠٠٥ –"درایڤر و کورد" – کۆمه‌ڵه‌ی پێنج وتاری ج. ر. درایڤر، وه‌رگێڕان له ئینگلیزیه‌وه ، بنکه‌ی ژین، سلێمانی؛\n٢٠٠٥ – "مه‌که‌نزی و کورد" – کۆمه‌ڵه‌ی چوار وتاری د. ن. مه‌که‌نزی له سه‌ر کورد، وه‌رگێڕان له ئینگلیزییه‌وه، وه‌ک به‌شێک له یه‌که‌م ژماره‌ی "گۆڤاری کوردناسی"، چاپی ئاڵمانیا؛\n٢٠٠٥ – "دوو ذه‌یلی شه‌ره‌فنامه" – دوو ده‌ستنووسی فارسی و تورکی شه‌ره‌فنامه‌ی به‌دلیسی، بنکه‌ی ژین، سلێمانی؛\n٢٠٠٣ – "تێوری فه‌رمی لێخوڕینی ترومبیل"، وه‌رگێڕان له ئینگلیزییه‌وه، به هاوکاری سێ که‌سی تر، ئێدیتۆر کاک رێبوار موختار، چاپی ئاژانسی ستاندارد کردنی شۆفیری، بریتانیا؛\n١٩٩٨ – "که‌شکۆڵه شیعرێکی کوردی گۆرانی" – کۆمه‌ڵه‌ی شیعری 41 شاعیری هه و‌رامی، (ده‌ستنووس)، تره‌ستی سۆن بۆ کوردستان، له‌نده‌ن؛\n١٩٩٧ – "مێژووی ئه‌رده‌ڵان" – ده‌ستنووس، ده‌قی فارسی به هاوکاری نه‌سرین برنا، له‌گه‌ڵ وه‌رگێڕانی کوردی، چاپه‌مه‌نی نه‌ورۆز، سوید؛\n١٩٩٧ – "35 ده‌ستنووسی شه‌ره‌فنامه له کتێبخانه‌کانی جیهان"، کتێب فرۆشی ئه‌رزان، سوید؛\n١٩٩٧ – "هێلکه‌ی دۆڕاو، لێکۆڵینه‌وه‌یه‌ک له ژیانی ئه‌بولقاسم لاهوتی کرماشانی"، پاشکۆی ژماره‌ی یه‌که‌می رۆژنامه‌ی په‌یام، له‌نده‌ن؛\n١٩٩٦ – 21 ده‌ستنووسی کوردی (یا فارسی سه‌باره‌ت به کورد) له کتێبخانه‌کانی بریتانیا، کتێبفرۆشی ئه‌رزان، سوید؛\n١٩٩٦– "ئەلف وبێی کوردی به‌پیتی لاتینی"، کۆمه‌ڵه‌ی سێ وتاری مینۆرسکی وئێدمۆندز، وه‌رگێڕان له ئینگلیزیه‌وه، کتێبفرۆشی ئه‌رزان، سوید.\nکتێبی دووزمانه‌ی منداڵان\n٢٠٠٥ – ٢٠١٧ وه‌رگێڕانی ٣١ کتێبی منداڵان له ئینگلیزیه‌وه بۆ سەر کوردی و فارسی، که هاوڕێ له‌گه‌ڵ ده‌قی ئینگلیزییاندا چاپ کراون، چاپی بنکه‌ی "مانترا لینگوا"، له‌نده‌ن. هه‌روه‌ها وه‌رگێڕان و تۆمارکردنی پێنج سی دی کوردی و فارسی بۆ هه‌مان بنکه. ئەوە کارێکی بازرگانی بووە پارەم لەو شەریکەیە وەرگرتووە و کتێبم بۆ تەرجەمە کردوون. بەڵام لە ئەنجامی خۆیدا کارێکی فەرهەنگی بووە و ئێستا گەلێک کتێبی کوردی و فارسی منداڵان بە تەرجەمەی من لە لەندەن چاپ کراون و کوردییەکانیان بە دەنگی من و فارسییەکان بە دەنگی هاوسەرەکەم نەسرین بوڕنا تۆمار کراون.\nچاپی زیاد له هه‌زار وتار (ته‌رجه‌مه یا نووسین) له چاپه‌مه‌نییه کوردییه‌کانی باشوور و رۆژهه‌ڵاتی کوردستان یا ده‌ره‌وه‌ی وڵات سه‌باره‌ت به ده‌ستنووس، ئه‌ده‌ب و مێژووی کورد.\n١٩٩٦– ٢٠٠٧ رانانی کتێب بۆ ده‌نگی کوردی رادیۆ ئه‌مریکا، رۆژ تی ڤی، تیشک تی ڤی و چه‌ند رۆژنامه و گۆڤاری کوردی ده‌ره‌وه‌ی وڵات.\nکاری چاپ نه‌کراو\n- "بۆکان شوێنەوارێکی میترایی و یادگارێکی ژن- خودای ئاناهیتا"\n- "بۆکان لە مێژوودا- کۆمەڵەی ٤١٦ وتار سەبارەت بە مێژووی بۆکان"، پێشتر بە شێوەی هەفتانە لە سەر ماڵپەڕی ڕۆژهەڵات- بۆکان بڵاو بوونەتەوە.\n- "وردە فەرمایشت- کۆمەڵەی ١٦٥ وتاری هەفتانە لەسەر ڕووداوە سیاسی-کۆمەڵایەتی- فەرهەنگییەکان"، پێشتر بە شێوەی هەفتانە لە سەر ماڵپەڕی ڕۆژهەڵات- بۆکان بڵاو بوونەتەوە.\n- "ژیان و شیعره فارسییه‌کانی شاعیری میللی سه‌یفولقوزاتی قازی"؛\n- "٢٦ وتاری وه‌رگێڕاو له زمانی ئینگلیزی و فارسییه‌وه"(سه‌باره‌ت به کورد)؛\n- "جه‌یمز جۆیسی شاعیر"، وه‌رگێڕانی ٥٠ شیعری جه‌یمز جۆیس؛\n- "کاچوو، ما دانی!" – بیره‌وه‌رییه‌کانم.


برای بەڕێز جەنابی كاك مەسعود بارزانی، سەرۆكی هەرێمی كوردستان - کۆمەڵەی زەحمەتکێشانی کوردستان\nبرای بەڕێز جەنابی كاك مەسعود بارزانی، سەرۆكی هەرێمی كوردستان\nلەلایەن خۆم‌و هەموو ریزەكانی كۆمەڵەی زەحمەتكێشانی كوردستان ئازادكردنی شەنگال لەدەست تیرۆریستانی داعش لە ئێوە‌و گەلی كوردمان لەباشوری كوردستان پیرۆز دەكەم.\nسەركەوتنی قارەمانانەی هێزی پێشمەرگە بە فەرماندەیی ئێوە‌و بەشداری هەموو لایەنەكانی دیكە لە ئازاد كردنی شەنگال، دەسكەوتێكی گەورەیە بۆ هەموو بزاوتی رزگاریخوازی كوردستان‌و گورزێكی كوشندەش بوو لەتاریك بیرانی دژ بە مرۆڤایەتی.\nهیوادارم ئەو سەركەوتنە مەزنە ببێتە مایەی یەكڕیزی زۆرتری خەڵكی كوردستان‌و لایەنە سیاسیەكان‌و پتەوكردنی دیموكراسی‌و لەناوبردنی تیرۆر‌و تاوان بەیەكجاریی.\n14ی نۆڤامبری 2015\n2015/11/15 /by عەتا\nhttps://www.komala.com/wp-content/uploads/2014/08/kaomar-barzani.jpg 500 700 عەتا https://www.komala.com/wp-content/uploads/2014/03/logo.png عەتا2015-11-15 13:34:402015-11-15 13:45:44برای بەڕێز جەنابی كاك مەسعود بارزانی، سەرۆكی هەرێمی كوردستان\nاطلاعیە هیات هماهنگی ٣ جریان کومەلە / در دفاع از کارزار اعتراضی به 37 سال جنایات ... دڵسۆزێكی كۆمەڵە لەشاری مەریوان ماڵئاوایی لە ژیان كرد...


بایكۆتی سندووقه‌كانی ده‌نگدان له ٢٨ی جۆزه‌ردان، به‌شێك له خه‌بات بۆ ڕووخاندنی كۆماری ئیسلامییه – رادیو ده‌نگی ئازادی و یه‌كسانی\nبایكۆتی سندووقه‌كانی ده‌نگدان له ٢٨ی جۆزه‌ردان، به‌شێك له خه‌بات بۆ ڕووخاندنی كۆماری ئیسلامییه\nگاڵته‌جاڕانه‌تر له‌و شانۆیه‌ی كه قه‌راره له‌ژێرناوی هه‌ڵبژاردنه‌كان له ڕۆژی ٢٨ی جۆزه‌رداندا به‌ڕێوه‌بچێت، ڕووبه‌ڕوو بوونه‌وه‌ی ته‌له‌ویزیۆنیی ڕۆژی ڕابردووی كاندیده‌كان بوو. له‌و ڕووبه‌ڕوو بوونه‌وه ته‌له‌ویزیۆنییه‌دا، ده‌تگوت ده‌رهێنه‌ر بۆ ئه‌وه‌یكه سازكردنی فیلمه‌كه‌ی هه‌رزان ته‌واو بێت، سیایی له‌شكری فیلمه سینه‌ماییه‌كانی له‌ژێرناوی ئه‌كته‌ری سه‌ره‌كیی فیلم هێناوه‌ته مه‌یدان، به بێ ئه‌وه‌یكه ته‌نانه‌ت سانسۆڕیشیان باش له‌به‌ر كردبێ. ئه‌وان نه‌ترسانه درۆیان ده‌كرد، به‌ڵێنی بێ بنه‌مایه‌یان ده‌دا و له‌وپه‌ڕی نه‌زانیدا باسیان له ئاڵۆزترین گوتاره ئابوورییه‌كان ده‌كرد. هه‌ڵبه‌ت سه‌ره‌ڕای هه‌مووی ئه‌وانه عه‌قلی بژێویان باشی كار ده‌كرد و ئاگایان له‌وه بوو كه ئه‌و هێڵه سوورانه‌ی كه ڕێبه‌ره‌كه‌یان بۆی دیاری كردبوون، تێنه‌په‌ڕێنن، له‌به‌ر ئه‌وه‌یكه پاش به‌ڕێوه‌چوونی شانۆی ٢٨ی جۆزه‌ردانیش سبه‌ینێیه‌ك بوونی هه‌یه. هه‌واڵنێریی بی بی سی به ته‌نز نووسیی كه “ئه‌م ڕووبه‌ڕوو بوونه‌وه‌یه هیچ براوه‌یه‌كی نه‌بوو”. به‌ڵام درووستتر ئه‌وه‌یه كه بڵێین له‌و به‌ناو ڕووبه‌ڕوو بوونه‌وه‌یه‌دا هه‌ر هه‌موویان دۆڕاو بوون، له‌به‌ر ئه‌وه‌یكه نه‌یانتوانی سه‌ره‌نجی ته‌ماشاچییان به‌ره‌و خۆیان ڕاكێشن.\nبه‌ده‌ر له‌و شۆوه ته‌له‌ویزیۆنیه سووك و ناشیانه‌یه، له‌م ڕۆژانه‌دا هه‌رچی له به‌ڕێوه‌چوونی شانۆی هه‌ڵبژاردنی سه‌رۆك كۆماری له ئێران نزیكتر ده‌بینه‌وه، گه‌پجاڕی و بێ مایه‌بوونی ئاماده‌كارییه‌كانی زیاتر ده‌رده‌كه‌وێ. مشتێك دز و گه‌نده‌ڵ له‌ژێرناوی كاندیدی سه‌رۆك كۆماری له لایه‌ن ناوه‌ندی سه‌ره‌كیی ده‌سه‌ڵاته‌وه دیاری كراون و قه‌راره به پێی به‌رنامه‌یه‌كی له‌پێشدا داڕێژراو له سه‌دا و سیما و باقیی میدیاكانی سه‌ر به ڕژیم ده‌ركه‌ون تا به هه‌ڵڕشتنی كۆڵێك درۆ، باس له به‌رنامه‌ی كاریی خۆیان بكه‌ن. ئه‌وان كه له‌م بواره‌دا هیچ قسه‌یه‌كیان بۆ وتن پێ نییه، له‌گه‌ڵ یه‌كتر كێبه‌ركێیان داناوه تا باس له ساده‌بوون و ساده‌ژیانی خۆیان بكه‌ن و ئه‌وه‌ش بكه‌نه پشتیوانه‌ی ته‌بلیغاتی فریوكارانه‌یان. یه‌كیان “ئۆتۆمبێلی نییه”، ئه‌ویتریان به‌لانیزۆره‌وه “پرایدێكی هه‌یه” و ئه‌وی دیكه‌یان “كرێ نشینه و ماڵی نییه”، یه‌كیان هێشتا له ماڵی سازمانیدا ده‌ژی و ئه‌ویتریان به‌لانیزۆره‌وه ماڵێكی ١٤٠ میتریی هه‌یه به‌ڵام له‌به‌رامبه‌ردا “براكه‌ی ماڵی نییه”. جێی سه‌ره‌نج ئه‌وه‌یه كه گۆیا بڕی ٢٠ ملیۆن تمه‌ن وه‌رده‌گرێ به‌ڵام ته‌نیا ٤ و نیو ملیۆنی ده‌كاته هه‌زینه‌ی ژیانی خۆی و باقیی مووچه‌كه‌ی ده‌كاته خه‌رجی كاری خێر و كاروباری ئینقلابی!\nبه‌ڕاستی خه‌ڵك له‌و درۆیانه بێزار بوون. باروودۆخی كۆمه‌ڵایه‌تی و ئابووری كاره‌ساتبارتر له‌وه‌یه كه درۆنانه‌وه بتوانێ كارێك بكات. با ته‌نیا بۆ نموونه چاوخشاندنێكمان بێت به‌سه‌ر كاریگه‌رییه كۆمه‌ڵایه‌تییه‌كانی نه‌خۆشیی كۆویدی ١٩، كه بێگومان ڕژیمی كۆماری ئیسلامی هۆكاری داسه‌پاندنی ته‌ڵه‌فاتی قورسی ئه‌م نه‌خۆشییه‌یه به‌سه‌ر خه‌ڵكی ئێراندا.\nڕۆژنامه‌ی “ئێعتماد” له یه‌كێك له ژماره‌كانی خۆیدا له‌مباره‌وه نووسویه‌تی: “بڵاوكردنه‌وه‌ی هه‌واڵی ناكامڵ، به‌ڵێنی وه‌دی نه‌هاتووی به‌رپرسان، سه‌باره‌ت به واكسێنی ناوخۆیی یان دابین كردنی واكسێنی بیانی، له حاڵێكدا كه دنیا له‌حاڵی واكسینه كردن دایه، خه‌تابار كردنی به‌رده‌وامی خه‌ڵك و هیتر، كۆمه‌ڵێكی هۆكار بۆ گوشاری ده‌روونیی هه‌رچی زیاتر خوڵقاند. به جۆرێك كه به پێی به‌ڵگه‌كانی سازمانی بێهزیستی و سه‌رۆكی سازمانی نیزامی ده‌روونناسی و ڕاوێژكاریی وڵات، خه‌ڵك پاش بڵاوبوونه‌وه‌ی كۆویدی ١٩ زیاتر له هه‌موو قۆناغێك كه‌وتوونه‌ته ژێر كاریگه‌ریی زیانه ده‌روونییه‌كانه‌وه. حاڵ و وه‌زعی خه‌ڵكی ئه‌مشاره ده‌مێكه باش نییه. هه‌ر ئه‌وه‌نده به‌سه تا ئاماژه به یه‌كێك له‌و مرۆڤه هه‌میشه ماندوویانه بكه‌ی، هاواری له ده‌ست ئه‌م باروودۆخه ده‌گاته ئاسمان. ئه‌م تووڕه‌یی و بێ تاقه‌تییه له هه‌موو هه‌ڵسووكه‌وته‌كاندا ده‌بیندرێ كه نه‌ته‌نیا سڵامه‌تی جه‌سته‌یی به‌ڵكوو سڵامه‌تی ده‌روونیی خه‌ڵكیشی یه‌كجار خستووه‌ته ژێر كاریگه‌رییه‌وه.”\n“ئێعتماد ئانلاین” له به‌شێكی دیكه له ڕاپۆرته‌كه‌یدا له زمانی كارناسێكی كاروباری كۆمه‌ڵایه‌تییه‌وه ده‌نووسێ: “چوونه‌سه‌ره‌وه‌ی ئاستی توندوتیژی ناو كۆمه‌ڵگا، چوونه‌سه‌ره‌وه‌ی ئاستی توندوتیژیی بنه‌ماڵه‌یی، هاوسه‌رئازاری، منداڵ ئازاری و به‌ساڵاچووئازاری، خوكوژی، خه‌مۆكی، مه‌یلی چوون به‌ره‌و ماده‌ی هۆشبه‌ری سه‌نعه‌تی و شیمیایی، مه‌یلی خواردنه‌وه‌ی مه‌شرووباتی ئه‌ڵكۆڵی له زومره‌ی ئه‌و نیشانانه‌ن كه پێمان ده‌ڵێن بواری سڵامه‌تی ده‌روونی و سڵامه‌تی كۆمه‌ڵایه‌تیی له وڵاتدا حاڵ و وه‌زعێكی باشی نییه. بڵاوبوونه‌وه‌ی ویرووسی كۆرۆنا نیشانه‌كانی پێوه‌ندیدار به بواری سڵامه‌تی ده‌روونیی كۆمه‌ڵگا توندتر ده‌كاته‌وه. پێویسته بڵێین كه باروودۆخه‌كه هیچ باش نییه.”\nله وه‌ها باروودۆخێكدا ڕژیم داوا له قوربانییانی ده‌سه‌ڵاته‌كه‌ی ده‌كات كه بێنه پای سندووقه‌كانی ده‌نگدان و به‌و باروودۆخه‌ی كه به‌سه‌ریانیدا سه‌پاندووه، مه‌شرووعییه‌ت ببه‌خشن. به‌ڵام ڕژیم سه‌باره‌ت به كاردانه‌وه‌ی خه‌ڵك هیچ گومانێكی نییه. بۆ نموونه:\n“ئه‌حمه‌د ته‌وه‌كۆلی” ئه‌ندامی مه‌جمه‌عی ته‌شخیسی مه‌سله‌حه‌تی نیزام نیسبه‌ت به كه‌ڵه‌كه‌بوونی داواخوازییه‌كانی خه‌ڵك هۆشداری دا و له ڕۆژنامه‌ی “فه‌رهیخته‌گان”دا وتی: “نابێ خۆمان فریو بده‌ین، له ماوه‌ی ٤٠ ساڵی ڕابردوودا ئێمه هیچ كات ئه‌وه‌نده له خوارێ نه‌بووین و ئه‌مڕۆ خه‌ڵك كه‌مترین متمانه‌ی به حكوومه‌ت هه‌یه. من له مانگی خه‌ڵوه‌ر و پێش ئه‌و ڕووداوانه‌ش ڕامگه‌یاند كه ده‌بێ چاوه‌ڕوانی شۆڕشی هه‌ژاران بین. ئێستاش ده‌ڵێم كه ئه‌و مه‌ترسییه زیاتره، به‌ڵام په‌تای كۆرۆنا ڕێگره”.\nوه‌ها خۆفێك ده‌سه‌ڵاتی ئیسلامیی وا لێكردووه كه خۆی كۆ بكاته‌وه و له مه‌جلیس و له ده‌وڵه‌تدا یه‌كده‌نگ دژبه خه‌ڵك و دژبه هه‌ژارانی كۆمه‌ڵگا ڕاسته‌وه بن. هه‌ڵبژاردنی ره‌ئیسی وه‌ك مۆره‌ی په‌سندكراوی ناوه‌ندی ده‌سه‌ڵات، هه‌ڵگری په‌یامێكی ڕوونه بۆ خه‌ڵك: درێژه‌ی هه‌ژاری و بێبه‌شی و ئاسۆی خراپتر بوونی باروودۆخه‌كه. به‌ڵام خه‌ڵكی ئێران، كرێكاران و زه‌حمه‌تكێشان، ژنان و لاوان، هه‌موو قوربانییانی ئه‌م نیزامه گه‌نده‌ڵ و جه‌نایه‌تكاره، بێگومان له‌وه زیاتر ملكه‌چی ئه‌و چاره‌نووسه نابن كه ڕژیم به‌سه‌ریانیدا سه‌پاندووه. خه‌ڵك له‌ڕێگه‌ی په‌ره‌پێدانی ناڕه‌زایه‌تی و خه‌باتی خۆیان هه‌موو ڕۆژێ زیاتر له‌پێناو ڕه‌واندنی كه‌موكۆڕییه‌كانی ڕیزی خۆیان هه‌نگاو هه‌ڵده‌گرن. نه‌ڕۆیشتنه پای سندووقه‌كانی ده‌نگدان و به‌رز كردنه‌وه‌ی درووشمی “ده‌نگ ناده‌ین”، به‌شێك له خه‌بات بۆ ڕووخاندنی ئه‌م ڕژیمه‌یه.\nPrevious Article مانگرتن لە خواردنی یازدە زیندانی سیاسی\nNext Article تەقینەوە و ئاگرتیبەر بوون لە کارخانەی “فولادی زەرەند”


پەیامی سەرۆک بەرھەم ساڵح بۆ کۆنگرەی دووەمی کۆمەڵەی پێشمەرگە دێرینەکان\nپێشمەرگە دێرین و دلێرەکان\nبەڕێزان ئەندامی دووەمین کۆنگرە\nسەرەتا بە بۆنەی بەستنی دووەمین کۆنگرەی کۆمەڵە تێکۆشەرەکەتان، پیرۆزبایی گەرمتان لێدەکەم، ئەو کۆمەڵەیەی کە ئێوەی جوامێری ڕۆژگارە سەختەکان، بەدەر لەبیروڕای سیاسی و لەسەر بنەمای پێشمەرگەبوونی راستەقینەی ڕۆژگارە دژوارەکانی شاخ و شۆڕش و بۆ داکۆکی لەمافە رەواکانتان و وەک پێداویستیەکیش بۆ خەباتی ھاوچەرخ و دیموکرات و مەدەنی و لەسەر بنەمای چەپکەگوڵی تێکۆشان داتانمەزراندوە.\nئێوەی پێشمەرگەی دێرین، هەر خاوەنی سەروەرییەکانی رابردوونین، بەڵکو ھەتا ئێستاش، پێشەنگی پارێزەر و گەشەپێدەر و داینەمۆی کۆی دەسکەوتەکانی گەلی کوردستان و عێراقن، ئەو دەسکەوتانەی بە ماڕشی پێشمەرگایەتی ئێوەی خەباتگێڕی نمونەیی، لە چیاکان دەستیپێکرد و بە خوێن و قوربانیدانی شەهیدان و بەخشینی تەمەنی جوانی، زۆرێک لە ئێوەی کۆڵنەدەر، بەردەوامی پێدراوە، ئەو دەسکەوتانەی کە لەسۆنگەی خەباتی نەپساوە و خۆڕاگریتانەوە، لەسایەی خوێنی شەھیدانەوە، ئێستا بوون بە ماف و دەسکەوتی دانپیانراوی دەستووری، لە کۆماری عێراقی فیدڕاڵدا.\nھەڤاڵانی خەباتکار و خاوێن بەسەرمایەی تێکۆشان، بەداخەوەم، کە دەبینین کۆنگرەی ئێوەی تێکۆشەر لەکاتێکدایە، پۆلێک لەهاوڕێ و هەڤاڵە دێرینەکانتان، لەناوتاندانین، مەبەستم ئەو گیانبازانەیە، کە بۆ پاراستنی نیشتمان، لە جەنگی رووبەڕووبوونەوەی داعش گیانی پیرۆزیان بەخشی و بەخوێنی گەشی خۆیان، بەشاھادەتێکی پیرۆز، بەڵای توندڕەوی و تیرۆریزم و مەترسییە راستەقینەکانی سەر خاک و خەڵکیان، بۆ ڕەواندینەوە، مەبەستم ئەو جوامێرانەشە، کە سەدان جار لە لێواری مەرگ گەڕانەوە، کەچی مخابن، پەتای نەگریسی کۆڕۆنا، بۆ یەکجاری لە ئێمە و ئێوەی دابڕین. لێرەدا درود بۆ گیانی پاک و بێگەردی یەک بەیەکیان دەنێرین و پێیان دەڵێین: ئەی سەروەرانی نیشتمان، ئەوەتا رێگاتان درێژەی هەیە، پێیان دەڵێین: ئاڵای ئازادی و دەسکەوتەکانتان، وێڕای بوونی کۆمەڵێک کەموكوڕی جددی، بەڵام ھەر دەشەکێتەوە.\nهەڤاڵان، خەباتکارانی راستەقینەی نیشتمان، مایەی داخە، کە دەبینین دوای سێ دەیە، هێشتا بەشێکی کەم، لە ماف و شایستەیی خەباتی پێشمەرگایەتیان نەهاتۆتە دی، ھەر بەڕاستی مایە نەنگییە، پێشمەرگە دێرین و دلێرەکانی کوردستان، هەتا ئێستا هەر گیرۆدەی نەبوونی مووچە و نیگەرانی نەبوونی ماف و خزمەتگوزاری شایستە و ئایندەبن، لەکاتێکدا راست و رەوا ئەوەیە: ئێستا پێشمەرگە و تێکۆشەرە دێرینەکان و کەسوکاریان، لەدۆخی شایستە بەخۆیانبن، لەدۆخێکدابن ئەندازەی گیانبازی و خەباتکاری و شەونخونیان بوایە. لەکاتێکدا نەک هەر ئەم ئازادیەی ئەمڕۆ و ڕۆژگارەکانی دوای دیکتاتۆری، بەڵکو پاراستنیشی لەپەلاماری داعش و تیرۆر و توندڕەوی سەرمەشقەکەی، ئیلھامی ئازایەتی و بە پێوە وەستانەکەی، ھەر پێشمەرگە دێرینەکانن.\nلێرەوە هیوادارم بەستنی کۆنگرەکەتان، ببێتە دەسپێکی قۆناغێکی رێکخراوەیی و مەدەنی نوێی بەگوڕ و جیاواز، ڕاچەنین و ڕابوون و تەکانێکی راستەقینەی پڕ دەسکەوت و بڕیاڕ و ئەنجام بێت، بە ئاڕاستەی نوێبوونەوە و هێنانەدی تەواوی داخوازی و مافە رەواکانتان، ببێتە ئیلھام بەخشێک بۆ یەکخستنی ھێزی پێشمەرگەی کوردستان، ھەتا ببێتە ھێزێکی یەکگرتووی بەھێز بۆ ھەرێمی کوردستان، ببێتە ھێزێک بەدوربێت لەناوچەگەرێتی و دابەشکاری حزبی لەسەر بنەمای جوگرافیا، لێرەدا گرنگە پێشمەرگە دێرینەکان پێشەنگی یەکخستن و یەکگرتن و بەدیھێنانی چاکسازیبن و ئیرادەی یەکخستن و یەکڕیزیبن لەڕیزەکانی ھێزی پشمەرگەی کوردستان. لەم رووەوە مانابەخشە پێشمەرگە دێرینەکان سەرقافڵەی ئاوێتەکردنی خەباتی شاخ و شاربن، ھاوکاری بەدیھێنانی چاکسازی و بەدیھێنانی دادپەوەریبن، لە سیستەمی بەڕێوەبردنی کوردستان، کە بەدەست کۆمەڵێک کێشەی جددیەوە دەناڵێنێ و پێویستی بە ریفۆرم و گۆڕانکاری ریشەییە. مانادارە ئێوەی پێشمەرگەی دێرین و دلێر لەم ڕۆژگارانەشدا، بەگیانی بەرزی شۆڕشگێڕانەی سەردەمی شاخ و بەدنیابینی ئێستاتان، ڕێبەری نوێبونەوە و سەرمەشقی ئازادی و رێزگرتن لە ئەنجامی ھەڵبژاردن و دەستاودەستی دەسەڵات و بەڕێوەبردنبن لەخەباتی ھاوچەرخ و دیموکراسیدا، کە ئەمەش لەپێشدا رێزگرتنە لەو چەمک و بەھا و باوەڕانەی کە ئێوەی تێکۆشەرن مێژوویەک لەپێناویدا تێکۆشاون، پشتیوانی ئێوەی جوامێر لە چاکسازی و گۆڕانکاری ریشەیی لە نوێکردنەوەی دیموکراسی و بەدیھێنانی دادپەروەری خۆی لە خۆیدا دووبارە بەرجەستەبوونەوەی خەسڵەتە بڵندەکانی مێژوی تێکۆشەرانەیە لەلای ئێوەی پێشمەرگە دێرین و دلێر، ئێوەی تێکۆشەرانی ڕۆژانی خەباتی سەخت و خەمخۆر و پارێزەرانی ئەمڕۆی نیشتیمان.\nئەنجام و ئاکامەکانتان پیرۆز\nشاد و شکۆمەند و بەختەوەربن\nدکتۆر بەرھەم ساڵح


وه‌زیری شاره‌وانی و گه‌شتوگوزار: ئه‌وه‌ی له تواناماندا هه‌بێ له پێناو باشتركردنی ژیانی كه‌س و كاری شه‌هیدان ئه‌نجامی ده‌ده‌ین\nچوارشه‌ممه 16/7/2014 خاتوو نه‌ورۆز مه‌لوود وه‌زیری شاره‌وانی و گه‌شتوگوزاری حكومه‌تی هه‌رێمی كوردستان له دیوانی وه‌زاره‌ت پێشوازی له مه‌حمود ساڵح حه‌مه كه‌ریم وه‌زیری كاروباری شه‌هیدان و ئه‌نفالكراوانی حكومه‌تی هه‌رێم و شاندێكی یاوه‌ری كرد. له دیدارێكدا هه‌ر دوولا دووپاتیان له گرنگی بوونی هه‌ماهه‌نگی له نێوان هه‌ر دوو وه‌زاره‌ت كرد له پێناو پتر خزمه‌تكردنی كه‌س وكاری سه‌ربه‌رزی شه‌هیدانی بزافی رزگاریخوازی كورددا.\nوڵاتی ئیتاڵیا خوازیاره به‌شدارییه‌كی زیاتری له پرۆسه‌ی ئاوه‌دانكردنه‌وه‌ی هه‌رێمی كوردستان هه‌بێت\nئه‌مرِۆ دووشه‌ممه 7/7/2014 خاتوو نه‌ورۆز مه‌ولوود وه‌زیری شاره‌وانی و گه‌شتوگوزاری حكومه‌تی هه‌رێمی كوردستان له دیوانی وه‌زاره‌ت پێشوازی له كارمێلۆ فیكارا كونسوڵی گشتی ئیتالیا له هه‌رێمی كوردستان كرد\nوه‌زیری شاره‌وانی له‌گه‌ڵ شاندێكی رێكخراوی هابیتات كۆده‌بێته‌وه\nپێنجشه‌ممه 4/7/2014 خاتوو نه‌ورۆز مه‌ولوود وه‌زیری شاره‌وانی و گه‌شتوگوزاری حكومه‌تی هه‌رێمی كوردستان له دیوانی وه‌زاره‌ت پێشوازی له شاندێكی رێكخراوی هابیتاتی كرد به سه‌رۆكایه‌تی د. عه‌ره‌فات عه‌لی سه‌رۆكی پرۆگرام له رێكخراوی هابیتات له عێراق. له‌و دیداره‌دا باس له هه‌ماهه‌نگی نێوان رێكخراوه‌كه و وه‌زاره‌تی شاره‌وانی و گه‌شتوگوزار كرا به تایبه‌تیش له بواری هاوكاری كردنی رێكخراوه‌كه له ئاماده‌كردنی ماسته‌ر پلان له هه‌رێمی كوردستان و به‌هێزكردنی یه‌كه‌كانی نه‌خشه‌سازی ئاوه‌دانی له وه‌زاره‌ت و پارێزگای هه‌ولێر.\nوه‌زیری شاره‌وانی پێشوازی له به‌رپرسی لقی 16ی پارتی كرد\nسێشه‌ممه 1/7/2014 خاتوو نه‌ورۆز مه‌ولوود وه‌زیری شاره‌وانی و گه‌شتوگوزاری حكومه‌تی هه‌رێمی كوردستان له دیوانی وه‌زاره‌ت پێشوازی له دكتۆر ئاراس حه‌سۆ میرخان ئه‌ندامی ئه‌نجومه‌نی سه‌ركردایه‌تی و به‌رپرسی لقی16ی پارتی دیموكراتی كوردستان و شاندێك له ده‌سته‌ی كارگێرانی لق كرد. له دیدارێكدا ستافی لقی16 پیرۆزبایی خۆیان ئاراسته‌ی وه‌زیری شاره‌وانی و گه‌شتوگوزار كرد به بۆنه‌ی ده‌ستبه‌كاربوونی له‌و پۆسته‌كه‌یدا.\nكار بۆ چاره‌سه‌ركردنی كێشه‌ی كه‌می ئاوی شاری هه‌ڵه‌بجه ده‌كرێ\nئه‌مرِۆ سێشه‌ممه 1/7/2014 خاتوو نه‌ورۆز مه‌ولود وه‌زیری شاره‌وانی و گه‌شتگوزاری حكومه‌تی هه‌رێمی كوردستان له دیوانی وه‌زاره‌تدا سه‌رپه‌رشتی كۆبونه‌وه‌یه‌كی كرد كه به مه‌به‌ستی چاره‌سه‌ركردنی كێشه‌ی كه‌م ئاوی له شاری هه‌ڵه‌بجه و چه‌ند پرۆژه‌یه‌كی ئاو گرێدرا بوو.


قوباد تاڵەبانی:بەتوندی ئیدانەی پەلاماردانی سەنگەرەکانی پێشمەرگە دەکەین\nجێگری سەرۆکی ئەنجومەنی وەزیران لە بەیاننامەیەکدا رایدەگەیەنێت: بەتوندی ئیدانەى پەلاماردانی سەنگەرەکانی هێزی پێشمەرگەى کوردستان دەکەین و دەبێ بەوپەڕى توانامانەوە بەرپەرچی پەلامارە ترسنۆکانەکانی داعش بدەینەوە.\nدەقی پەیامی جێگرى سەرۆکی ئەنجومەنی وەزیران............\nبەتوندی ئیدانەى پەلاماردانی سەنگەرەکانی هێزی پێشمەرگەى کوردستان لەپردێ دەکەین لەلایەن دەستە چەپەڵەکانی داعشەوە، دووپاتیشی دەکەینەوە کەدەبێ بەوپەڕى توانامانەوە بەرپەرچی پەلامارە ترسنۆکانەکانی ئەو تاقمە تێرۆریستیانە بدەینەوە و بۆشایی ئە‌منی لە‌و ناوچانە نە‌ھێڵرێت.\nئەم پەلامارە تیرۆریستیانە ئەوەمان پێ دەڵێت کەدەبێ زیاتر چاوکراوەبین بۆ رووبەرووبونەوەى تێرۆر و تۆقاندن بەهەموو شێوەکانی و بەهەر هۆکارێک بێت. پێویستە کاربکەین بۆ ئە‌وە‌ی ئەم ئافاتە مەترسیدارە کەئاشتی و ئاسایشی نێودەوڵەتی کردۆتە ئامانج بنبڕ بكرێت.\nپرسە و سەرەخۆشی خۆمان ئاراستەى کەسوکارى ئەو شەهیدانەمان دەکەین کەخۆیان کردە قوربانی پاراستنی ئارامی و سەقامگیری هەرێمی کوردستان و هیوای زوو چاکبوونەوەش بۆ بریندارەکان دەخوازین.\nجێگرى سەرۆکی ئەنجومەنی وەزیران


Home›هەواڵ›جیهان›وەزارەتی دەرەوەی ئەڵمانیا لەبارەی پێنج رۆژنامەنووسەکە راگەیەندراوێکی بڵاوکردەوە\nدوای ئەوەی دوێنێ کونسوڵخانەی ئەڵمانیا ناڕەزایی لەبارەی بڕیارەکەی دادگای تەمیز دەربڕی سەبارەت بە سزای زیندانی پێنج رۆژنامەنووسی بادینان ئەمڕۆش وەزارەتی دەرەوە راگەیەندراوێکی لەوبارەیەوە خستەڕوو.\nدەقی راگەیەندراوەکەی وەزارەتی دەرەوەی ئەڵمانیا:\nسەبارەت بە پشتڕاستکردنەوەی دادگای تەمیزی هەرێمی کوردستانی عێراق لە هەولێر دژ بە ڕۆژنامەنوسان (شێروان شێروانی و ئەیاز کەرەم و گودهار زێباری) و چالاکوانان (شیڤان سەید و ئەروان عیسا محەمەد)، ئەمڕۆ 06/05 وتەبێژی وەزارەتی دەرەوە لەوبارەیەوە لێدوانی هەبوە.\nبڕیاری دادگای تەمیزی هەرێمی کوردستانی عێراق دژ بە ڕۆژنامەنوسان شیروان شێروانی و ئەیاز کەرەم و گودهار زێباری و چالاکوانان شیڤان سەید و ئەروان عیسا محەمەد لە هەولێر بۆ ئێمە جێی داخە. پشتڕاستکردنەوەی بڕیاری دادگای یەکەم دژی ڕۆژنامەنوسان و چالاکوانان بە سزای زیندانی شەش ساڵ لە لایەن دادگای تەمیزەوە بۆ ئێمە هەزمناکرێت.\nبەپێی چاودێرانی باوەڕپێکراو، ئەو ڕێکاریانەی لە دادگای یەکەمدا گیراونەتە بەر کەموکورتییەکی گەورەوەی تیابوە، بۆ نمونە گیراوەکان بەگوێرەی پێویست پەیوەندیان نەبوە بە پارێزەرەکانیانەوە، نیگەرانی تایبەتی سەبارەت بەو دەنگۆیانەی کە لە ماوەی زیندانیکردنیاندا لە ژێر ئەشکەنجەدان و فشاردا دانیان بە تۆمەتەکاندا ناوە.\nهەروەها هەردو دادگاش لێکۆڵینەوەیان لەو دەنگۆیانە نەکردوە. بۆیە دەرکردنی بڕیارەکە خێرا لە دوای ڕۆژی جیهانی ئازادی ڕۆژنامەگەری ئاماژەیەکی نیگەرانیە سەبارەت بە دۆخی ئازادی ڕۆژنامەگەری و ئازادی ڕادەربڕین لە ناوچەکەدا.\nهەروەها زۆر نیگەرانین لە ئاماژەکردن بە هەبونی پەیوەندی نێوان هەندێک لە تۆمەتباران لەگەڵ کونسولی گشتی ئەڵمانیا لە هەولێر، کە لە ڕونکردنەوەکەی حوکمی دادگای تەمیزدا ئاماژەی پێکراوە.\nئاڵوگۆڕی زانیاری و بەردەوام لەگەڵ کۆمەڵگای مەدەنی و ڕۆژنامەنوسان و چالاکوانان بەشێکە لە کاری ڕۆژانەی دیپلۆماتەکان لە ئاستی جیهاندا وە ئەمەش لەگەڵ کۆمەڵگەی مەدەنی چالاکدا دەگونجێت ، کە حکومەتی هەرێمی کوردستانی عێراقیش گرنگی بەو جۆرە کارە دەدات.\nئەو ئاماژەکردنەی لە ڕونکردنەوەکەی حوکمی دادگای تەمیزدا هاتوە کارەکانی کونسوڵگەریگشتی بەتاوان دەژمێرێت ئەمەش ناکۆکە لەگەڵ ئەو پەیوەندییە نزیک و دۆستانەیە کە ئەڵمانیا لەگەڵ هەرێمی کوردستانی عێراق لەمێژە هەیەتی و و دەیهەوێت لە داهاتوشدا هەیبێت.


ئێران له رێگای عێراقه‌وه كاروانێكی پاسدارو حه‌شدی شه‌عبی ره‌وانه‌ی سوریا كرد\n2017-12-18 [11:26 AM]\nئێران له رێگه‌ی عێراقه‌وه كاروانێكی سه‌ربازی كه پاسدارو چه‌كدارانی حه‌شدی شه‌عبی له‌خۆ ده‌گرێت، له رێگه‌ی ئه‌لبوكه‌ماله‌وه گواستۆته‌وه شاری دێرازۆر.\nناوچه‌ی ئه‌لبوكه‌مال كه ماوه‌یه‌ك له‌مه‌وبه‌ر كه‌وته ده‌ست رژێمی ئه‌سه‌د، ناوچه‌ی سنووری سووریاش له دیوی عێراقه‌وه له كۆتایی تشرینی یه‌كه‌مه‌وه كه‌وتۆته ده‌ستی هێزه‌كانی حه‌شدی شه‌عبی نزیك له ئێران، بۆیه ئێران ئه‌مه‌ی به هه‌ل زانیوه و به‌كرده‌یی رێڕه‌وی تاران- دیمه‌شقی بۆ سه‌ر ده‌ریای ناوه‌ڕاست خستووه‌ته كار.\nبه پێی ئه‌و زانیارییانه‌ی ده‌ست كه‌وتوون، دوای به یه‌كگه‌یشتنی رژێمی سوریا و حه‌شدی شه‌عبی له‌سه‌ر هێڵی سنوور، كاروانێكی سه‌ربازی كه پاسدارو چه‌كدارانی حه‌شدی شه‌عبی-یان له رێگه‌ی ئه‌لبوكه‌ماله‌وه گواستۆته‌وه شاری دێرازۆر.\nله‌و رێگه‌یه‌وه ئێران هێڵی وشكانی تاران - دیمه‌شقی بۆ ئامانجی سه‌ربازی به‌كرده‌یی خستووه‌ته بواری جێبه‌جێكردنه‌وه و به مه‌ش ئێران له رێگه‌ی عێراقه‌وه به‌و هێڵه‌دا كه تا سووریا ده‌چێت، بوونی سه‌ربازیی خۆی له سووریا ئاسانتر كردووه.\nئەم هەواڵە 766جار خوێندراوەتەوە


لە خانەقای بیارە سەدان کتێبی دەستنووسی ٢٠٠ ساڵ پێش ئێستا هەیە – History Of Kurdistan\nHome / به‌ڵگه‌نامه / لە خانەقای بیارە سەدان کتێبی دەستنووسی ٢٠٠ ساڵ پێش ئێستا هەیە\nگۆران حكيم 2018-06-22\tبه‌ڵگه‌نامه, دەستنووس لێدوان نووسین ناچالاککراوە لە لە خانەقای بیارە سەدان کتێبی دەستنووسی ٢٠٠ ساڵ پێش ئێستا هەیە 3,364 Views\nكتێبە دەستنووسەكانی خانەقای بیارە كە مێژووەكەیان بۆ نزیكەی ٢٠٠ ساڵ پێش ئێستا دەگەڕێتەوە، مەترسی لەناوچونیان لەسەرە و بەڕێوەبەری خانەقاكەش دەڵێت: بۆ پارێزگاری كردن لێیان لە هەوڵی دروستكردنی گەنجینەیەكی گەورەداین.\nخانەقا و خوێندنگای بیارە لە ساڵی ١٨٨٥ لە ناوچەی هەورامانی سەر بە پارێزگای هەڵەبجە لەسەردەستی شێخ عومەر شێخ زیائەدین نەقشبەندی دروستكراوە، وێڕای دەوڵەمەندی بە سەدان كتێبی چاپی نوێ، خاوەنی نزیكەی هەزار كتێبی دەستنوسی كۆنە، كە تاوەكو ئێستا پارێزگاریان لێكراوە و هەوڵی هێشتنەوەیان دراوە.\nسەرەڕای تێپەڕبوونی زیاتر لە دوو سەدە بەسەر نووسینی سەدان كتێبی ئایینی و زانستی و شەرعی و هاتنی چەندین ڕووداوی نەخوازراو بەسەر ناوچەكەدا، بەڵام ئەو كتێبانە ماون و بەهۆی لەچاپ نەدانەوە و لەبەرنەگرتنەوەیان مەترسی لەناوچوونیان لەسەرە.\nكتێبەكان دەستنووسی زانایانی ئایینی و بواری زانستیی لە هەر چوار پارچەی كورستان و چەند وڵاتێكی ئیسلامییە و بە هەر سێ زمانی كوردی و فارسی و عەرەبی نوسراون و لەكاتی دروستبوونی خانەقاكە بە شێوەی وەقف (بەخشین) نێردراون بۆ كتێبخانەی خانەقاكە.\nلەو كتێبانە سود بۆ دوانزە وانەی زانستی و شەرعی وەرگیراوە و بە فێرخوازان وتراوەتەوە و چەندین كەسایەتی ناوداری كورد و كوردستانیش لەم خانەقایە هەڵكەوتوون كە ئەو زانستانەیان وەرگرتوە.\nسەرپەرشتیاری خانەقای بیارەش بەناوی مەلا فاخر محەمەد شەقڵاوەیی، بۆ ڕۆژنیوز وتی: ماوەیەك پێش ئێستا بە هەوڵی بەڕێوەبەری گشتی كتێبخانەكانی سلێمانی و بەمەبەستی زیاتر پارێزگاری لێکردن لەو دەستنووسانە زیاتر لە ٤٠٠ كتێبیان برد بۆ كتێبخانەی گشتی سلێمانی و لە شوێنێكی زۆر باش هەڵیان گرتووە و پارێزگاری لێ دەكەن.\nوتیشی: هەرچەند داواشمان لێ كردن كە هیچ نەبێت لەو كتێبانە نوسخەیەك لەچاپ بدەینەوە بۆ ئەوەی سودیان لێ وەرگرین بۆ زۆرترین فێرخواز، بەڵام بەبیانوی كۆنی و دابەزینی كوالیتی ئەوراقەكان ئەو داوایەمان سەری نەگرت.\nلەماوەی ساڵانی ڕابردووش بەهۆی چەندین بارودۆخی ناهەموار كە بەسەر ناوچەكە هاتووە، بەتایبەت لەكاتی بوونی گروپێكی توندڕەوی ئەنسارولئیسلام، دەرگای خانەقا داخراوە و زیانیان بە هەندێك لەو كتێبانە گەیاندووە، هەروەها چۆڵكردنی گوندەكانی هەورامان لەلایەن ڕژێمی بەعسەوە لە هاوڵاتیانەکەی، لەو كاتەشدا زیان بەو كتێبانە گەیەندراوە.\nسەرپەرشتیاری خانەقای بیارە، دەشڵێت: ئێستا لە هەوڵی ئەوەداین كە لەناو خانەقای بیارە گەنجینە و کۆگایەکی تایبەت بە هەڵگرتنی ئەو كتێبە دەستنوسانە دروستبكەین و وەك میراتێكی كلتوری و ڕۆشنبیری تایبەت بە ناوچەكە بیانپارێزین، كە ئەمەش تەنها هەوڵی خۆمانە و هیچ لایەنێكی حكومی و حزبی هاوكاریمان ناكات.\nPrevious نهێنی كوژرانی عەدنان خێروڵای خاڵۆزای سەدام لە لاپەڕەكانی مێژوودا\nNext 1818 – 2018 : دو سه‌د ساڵه‌ی كارل ماركس


گروپێك بۆ خستنەواری جێبەجێكردی یاسای مافی بەدەستهێنانی زانیاری پێكهێنرا\nرێكخراوی ئاشتی و ئازادی بەهاوكاری ئاژانسی ئەمێریكی بۆ پەرەپێدانی نێودەوڵەتی لەچوارچێوەی پڕۆژەی (تكامل) كۆنفڕانسی یاسای مافی بەدەستهێنانی زانیاری لەشاری هەولێر سازكرد.\nكۆنفرانسەكە بەبەژداری ژمارەیەك لەیاساناسان، رۆژنامەنوسان، نوێنەری ژمارەیەك لەوەزارەت و دەستەی سەربەخۆی مافەكانی مرۆڤی هەرێم، مامۆستایانی زانكۆ و توێژەر و چالاكوانانی بواری كۆمەڵی مەدەنی شارەكانی هەرێمی كوردستان گەنگەشەی یاساكە كرا، لەچەند تەوەرێك.\nلەسەرەتادا راپۆرتێك لەبارەی مێژوی یاسای مافی بەدەستهێنانی زانیاری لەجیهان و رۆژهەڵاتی ناوەڕاست و عێراق و هەرێمی كوردستان بەمەبەستی روونكردنەوەی یاساكە و گرنگییەكەی لەرووی مێژوویی و كردارییەوە خرایەروو.\nدواتر هەڵسەنگاندن بۆ هەموو دەستە و فەرمانگەكانی حكومەت و چەند كۆمپانیا و رێكخراوێككرا بۆ زانینی ئاستی جێبەجێكردنی یاساكە و فۆڕمی داواكردنی زانیاری و بانكی زانیارییان.\nتەوەرێكی تری كۆنفرانسەكە خوێندنەوەی یاسایی بوو بۆ یاسای مافی بەدەستهێنانی زانیاری لەهەرێمی كوردستان كە لەساڵی 2013ەوە لەپەڕلەمانی كوردستانەوە دەرچوە، كە لەلایەن دوو پارێزەرەوە خرایەروو، لەبەشێكی تری كۆنفرانسەكەدا سەرنج و بۆونی ئامادەبوونا لەسەر كاری كۆنفڕانسەكە بۆ بەرەوپێشبردنی كەیسی یاساكە وەرگیرا.\nدواتر لێژنەیەك لەنوێنەری هەموو شارەكان پێكهات بۆ بردنی رەشنوس و پێشنیارەكانی كۆنفرانسەكە بۆ ئەنجومەنی وەزیران بەمەبەستی بەدواداچوون و جێبەجێكردن و دەركردنی رێنمایی بۆ یاساكە.


په‌پووله‌كانی باوكم – Knwe.org\nسەرەکی » ئەدەب - سێبەر و سایە » په‌پووله‌كانی باوكم\nفه‌رید حه‌مید دوهان\nله عه‌ره‌بییه‌وه: عه‌بدوڵڵا تاهیر به‌رزنجی\nهه‌موو كاتێك باوكم خه‌وی به په‌پووله‌وه ئه‌بینی…په‌پووله‌ی سپی، په‌پووله‌ی شین و ره‌ش و خۆڵه‌مێشی، هه‌موو كات ئه‌یبینین به ده‌وریا ئه‌سووڕێنه‌وه، ئه‌ویش بێ هیچ جموجۆڵێك له‌سه‌ر زه‌وی خه‌ونه‌كانی، ئه‌وه‌ستا و به خۆشییه‌وه سه‌یری ئه‌و مه‌خلوقاته جوانانه‌ی ئه‌كرد.\nهه‌ر كه له نه‌شئه‌ی خه‌ونه جۆراوجۆره‌كانی خه‌به‌ری ئه‌بووه‌وه، ئاواتی ئه‌وه‌ی ئه‌خواست ببێت به په‌پووله ..\nباوكم به‌درێژایی ژیانی، خۆشی و سه‌رسوڕمانی منداڵی و گه‌شیی گه‌نجی و ئارامیی پیرێتی به خۆیه‌وه نه‌بینی.\nهه‌ر له هه‌ڕه‌تی لاوییه‌وه كه‌وته سه‌رجێگا، چونكه كه له دایك بووبوو خواره‌وه‌ی له‌شی تووشی ئیفلیجی بووبوو، ئه‌م نه‌خۆشی و خه‌مۆكییه كه بۆی مابوونه‌وه، نه‌یانهێڵا خۆشی و گه‌شیی ژیان ببینیت، جگه له نیوه خۆشییه‌ك نه‌بێت، مه‌به‌ستم ژنهێنان و مناڵ خستنه‌وه‌یه..\nكه‌م كه‌م له به‌یانیاندا نه‌بێت جێگاكه‌ی خۆی جێنه‌ئه‌هێڵا.. گشت وه‌ختێكیش به ئاماده‌بوونی دایكم له سه‌ر كورسییه گه‌ڕۆكه‌كه‌ی دائه‌نیشت.\nگه‌شته‌كانی باخچه‌ی ماڵی تێنه‌ئه‌په‌ڕاند..تاكه هۆی ده‌رچوونیشی ئاره‌زووی به‌رده‌وامی بوو بۆ بینینی په‌پووله، به‌ڵام ئه‌م ئاره‌زووه‌ی هه‌رگیز به‌دینه‌هات.. هه‌ر كه ئه‌چووه باخچه‌ی ماڵه‌كه‌مان په‌پووله‌كان به‌شێوه‌یه‌كی نامۆ ون ئه‌بوون.\nپاش هه‌موو هه‌وڵێكی بۆ چێژوه‌رگرتن له بینینی په‌پووله باوكم به دایكمی ئه‌وت:\n-هه‌ر ته‌نها په‌پووله‌یه‌ك ببینم، ئیتر شێوه و قه‌واره و ره‌نگی چۆن بێت یه‌كسه‌ر ده‌مرم. باوه‌ڕم پێ بكه له خۆشیدا ده‌مرم.\nبۆ ده‌ربڕینی ئه‌م بێبه‌شییه ره‌هایه‌ی، به هه‌موو باڵنده و ئاژه‌ڵه‌كانی ماڵه‌كه‌مانی ئه‌وت په‌پووله.\nهه‌ر له پشیله ڕه‌شه چه‌مووشه‌كه‌وه تا سه‌گه سپییه به ته‌مه‌نه‌كه و باڵنده خۆڵه‌مێشییه مۆمیاكراوه‌كه‌ی قه‌فه‌زی چێشتخانه‌كه، تا كار گه‌یشته ئه‌وه‌ی، هه‌ر ئاژه‌ڵێك یا بێگیانێكیشی ببینیایه پێی ئه‌وت په‌پووله.\nجارێكیان له گه‌رمه‌ی مه‌ستی و گه‌رمیی ناولێنانه‌كانیدا بوو.. ئه‌و كاته‌ی كه به‌یانیان وه‌ك رۆژانی ئاسایی له باخچه‌كه‌دا له‌گه‌ڵ دایكمدا پیاسه‌ی ده‌كرد و به دوو چاوی شه‌كه‌ته‌وه به دوای په‌پووله‌یه‌كی راسته‌قینه‌دا ئه‌گه‌ڕا. یه‌كسه‌ر له ناخی بێئومێدییه‌وه به په‌نجه ئاماژه‌ی بۆ دڵی كرد و وتی:\n-ئه‌ها ئه‌وه‌تا په‌پووله ..\nپاش چه‌ند رۆژێك.. ئێواره‌یه‌كی زۆر ئاسایی ..به هێمنی له‌سه‌ر جێگه‌كه‌ی راكشابوو كتێبێكی گه‌وره‌ی له كتێبه‌كانی خۆی ئه‌خوێنده‌وه كه له‌سه‌ر په‌پووله بوو، پڕبوو له وێنه‌ی جوانی سه‌رسووڕهێنه‌ری په‌پووله، دایكم به ته‌نیشتییه‌وه دانیشتبوو، باوكم كتێبه‌كه‌ی له ته‌نیشت خۆیه‌وه دانا، له په‌نجه‌ره‌كه‌وه كه كرابووه‌وه به خۆشییه‌وه ئه‌یڕوانییه باخچه‌كه، دایكم سه‌رنجی دا ره‌نگی ده‌مووچاوی ئه‌بزڕكێ و گرژئه‌بێته‌وه، دواتر باوكم ده‌ستی خسته سه‌ر دڵی و ئاخێكی ئێجگار درێژی هه‌ڵكێشا و.. ئیتر یه‌كسه‌ر په‌پووله‌یه‌ك كه به‌قه‌د مشتی ئه‌بووله ده‌مییه‌وه هاته‌ده‌ر..په‌پووله‌یه‌كی سپی به ژووره‌كه‌دا ئه‌هات و ئه‌چوو، له په‌نجه‌ره‌كه‌وه چووه ده‌ره‌وه و به‌خێرایی بۆ دوورایی فڕی.\nسه‌رچاوه: گۆڤاری (افكار)


په‌كه‌كێ كه‌چه‌كا 12 سال ل ده‌ڤه‌را به‌رواری بالا بریندار كر - دارکا مازی\nپه‌كه‌كێ كه‌چه‌كا 12 سال ل ده‌ڤه‌را به‌رواری بالا بریندار كر\nهه‌ركو دچه زرارێن شه‌رێ په‌كه‌كێ و ده‌وله‌تا داگیركار یا تركیێ ل باشوورێ كوردستانێ، ژ بۆ هه‌مولاتیێن سڤیل پێتر دبه، ئیرۆ ژی كه‌چه‌كه ته‌مه‌ن 12 سال ل ده‌ڤه‌را به‌رواری بالا ب گوللـه‌یێن په‌كه‌كێ بریندار كه‌تییه.\nچاڤكانیێن پێگه‌ها «داركا مازی» ل باشوورێ كوردستانێ ئه‌شكه‌ره كرن، ئیرۆ رۆژا سێشه‌می 26/5/2020ان، هه‌ژماره‌كه گه‌ریلایێن په‌كه‌كێ ل ده‌ڤه‌را به‌رواری بالا ل ناڤه‌چه‌یه‌كا هنداڤی گوندێ بێدوهی كو ب «سه‌رێ ئۆلیێ» تێ ناس كرن، ب چه‌كێن سڤك ئێریشێ نوقته‌یێن ئارته‌شا داگیركار یا تركیێ كر.\nهه‌روه‌ها ده‌ست نیشان كرن، پاش ئێریشا گه‌ریلایان، تۆپخانه‌یا ده‌وله‌تا تركیێ، گوندێ بێدوهی تۆپباران كرن و ژبلی ترسا كو چێبوویی، زرار ژی هه‌بوون.\nچاڤكانیێن «داركا مازی» كو ئاگاهی ژ خه‌لكێ گوندێ بێدوهی وه‌رگرتنه، ئه‌شكه‌ره كرن كو پاش كو تۆپخانه‌یا تركیێ گوند تۆپباران كری، گه‌ریلایێن په‌كه‌كێ ژی ته‌قه ل گوند كرن و ب وێ سه‌ده‌مێ كه‌چه‌كا ته‌مه‌ن 12 سال یا ب ناڤێ «دالیا ئیبراهمی ته‌ها» بریندار كه‌تییه.\nهنه‌ك ژ روونشتڤانێن گوند كو بوویه‌ر ب چاڤ دیتنه ژ بۆ پێگه‌ها «داركا مازی» سه‌ر راست كرن كو «دالیا یا 12 سال» ب گوللـه‌یێن گه‌ریلایێن په‌كه‌كێ هات بریندار كرن.\nپارتییا كاركه‌رێن كوردستانێ ژ بۆ كو خوه ژ ئێریشێ ئاسیمانی یێن ده‌وله‌تا تركیێ بپارێزه، ته‌ڤ حه‌ره‌كه‌تێن گه‌ریلایێن خوه خستنه ناڤا گوندێن باشوور، هه‌مولاتیێن گوندێن باشوور ژی گازنێن خوه هه‌نه و ئه‌و دخوازن په‌كه‌كه نیزی گوندێن وان نه‌به ژ بۆ كو نه‌كه‌ڤن به‌ر ئێریشان.


ئه‌نفالستان – چەکدارێکی داعش دانی پێدا دەنێ کچانی ئێزدی فرۆشتووە\nچەکدارێکی داعش دانی پێدا دەنێ کچانی ئێزدی فرۆشتووە\nئاب 05, 2017 Omer شه‌نگال لێدوان نووسین ناچالاککراوە لە چەکدارێکی داعش دانی پێدا دەنێ کچانی ئێزدی فرۆشتووە\n“چوار کچی پاکیزەی یەزیدی ببون بەبەشێك لەموچەکەم! بۆ شەوێك بە ٢٠٠دۆلار دەمفرۆشتن”\nڕەگەز کەمال حەمە عەلی\nبەبۆنەی ساڵرۆژی تاوانە تراژیدیاکەی سەر کوردانی ئێزیدی و ڕادەستکردنی شەنگال پێمباش بوو ئەم بابەتەی دەیلی تێلیگرام وەربگیڕمە سەر زمانی کوردی کە باس لە مامەڵەی چەکدارێکی داعش دەکات لەگەڵ چوار کچی پاکیزەی ئێزیدی دا..\nمحمد ئەحمەد چەکدارێکی داعشە تەمەنی ٤٠ساڵە، لەکاتی چواردەورەگرتنی قوتابخانەیەکی سەرەتایی لە ناوچەی شەنگال کە بە دەیان ژن و پیاو و منداڵ لەناویدا خۆیان حەشاردابوو لەهاوینی ٢٠١٤، ناوبراو دەڵێت: “کاتێ لەناو هۆڵی قوتابخانەکە تەقەم لییان کرد ١٠ بۆ ١٢ پیاوم لێکوشتن و لەناویاندا منداڵ هەبوون، پاشان ئەمیرەکەمان فەرمانی پێدام کە کچە هەرە جوانەکان لەگەڵ خۆیان بگوازنەوە بۆ موصڵ ” . چەکدارەکەی داعش بەردەوام دەبێت و دەڵیت: “لەوێ کڕین و فرۆشتنیان پێوەدەکرا وەکو کۆیلە وە لەنیوان ئەمیرەکان ئاڵوگۆڕیان پێدەکرا”\nهەروەها “ئەو ٤ کچانە تەمەنیان لە ٢٢-٣٠ ساڵ بوو، ببوون بەبەشێك لەموچەکەم چونکە خۆم تەنها ٦٠هەزار دیناری عێراقی موچەم بوو بەلام هەریەکێکیانم بە ٢٠٠ دۆلار دەفرۆشت بە چەکدارێکی تری داعش بەمەرجی گەڕاندنەوە”\nناوبراو دەڵیت: “چوار کچەکەم لە خانوویەکی دورەدەست دانابوون، هەرشەوەو بەجیا لەگەڵ یەکێکیان سێکسم دەکرد، ئەوکاتەی کە بەدەستم هێنان پاکیزەبوون وە هێندە جوان بوون ناتوانریت وەسف بکرێن”\nلەئێستادا ئەم چەکدارەی داعش پەشیمانەو داوای لێبوردنی کردووە لەکوردانی ئیزیدی لە دادگا بەلام زۆر درەنگەو سزای خۆی وەردەگرێت و لەئێستادا بەهەزاران چەکدار و گومانلێکراوی داعش دەستگیرکراون و لێکۆلینەوەیان لەگەڵدا دەکرێت.\n١- دەیلی تێلیگرام\n٢- مۆنتڕیال گازەتی


وەزیری پەروەردە پێشوازی لە کونسوڵى وڵاتی ئوردن لە هه‌رێمی كوردستان کرد\nڕۆژی دوو شه‌ممه ۷ی۲ی۲۰۲۲ ، "ئالان حەمەسەعید ساڵح"وه‌زيرى په‌روه‌رده، پێشوازى له "فوئاد خازر المجالی"کونسوڵى گشتیی شانشینی وڵاتی ئوردن و"حسن العویدي" یاریدەدەری کونسوڵی گشتیی كرد.\n07 شوبات 2022\nوۆرکشۆپی ستراتیژیەتی پەیوەندیکردن و دابڕانی قوتابیان لە بەرنامەی بونیادنانی تواناکان به‌ڕێوه چوو\nڕۆژی دووشەممە ڕێکه‌وتى ٣١ی١ی٢٠٢٢، "ئالان حەمەسەعید ساڵح" وه‌زیرى په‌روه‌رده،بەشداری وۆرکشۆپێکى تایبەت بە ڕوونکردنەوە و چۆنیەتى جێبەجێکردنى ڕێبازی (ستراتیژیەتی پەیوەندیکردنی و دابڕانی قوتابیان لە بەرنامەی بونیادنانی تواناکان) كرد.\nوۆرکشۆپى سەرکردایەتى پەروەردە لە هەولێر بەڕێوەچوو\nڕۆژی یەکشەممە ڕێکەوتى ٣٠ی١ی٢٠٢٢، "ئالان حەمە سەعید ساڵح" وەزیرى پەروەردە، بە ئامادەبوونی "دیڤد هانت" کونسوڵى بەریتانیا لە هەرێمى کوردستان و نوێنەرى وەزیرى خوێندنى باڵا و توێژینەوەى زانستى ، بەشداری لە وۆرکشۆپى سەرکردایەتى لە پەروەردە کرد.\n30 کانوونی دووەم 2022\nوەزیرى پەروەردە پێشوازیى لە سەرۆکی زانکۆی ئەمه‌ریکی سلێمانی کرد\nڕۆژی پێنجشەممە ڕێكه‌وتى ٢٧ی١ی٢٠٢٢، "ئالان حەمەسەعید ساڵح" وەزیری پەروەردە، پێشوازیی لە "د. برۆس فەرگەسۆن " سەرۆکی زانکۆی ئەمه‌ریکی لە سلێمانی و شاندێکى یاوەرى کرد.\n27 کانوونی دووەم 2022\nوەزیری پەروەردە بەشداریی لە وۆرکشۆپی ناساندنی پرۆسەی جینۆساید دژ بە گەلی کورد كرد\nڕۆژی چوار شەممە ٢٦ی ١ی٢٠٢٢، "ئالان حەمەسەعید ساڵح" وەزیری پەروەردە، بەشداریی لە وۆرکشۆپی "ناساندنی پڕۆسەی جینۆساید دژ بەگەلی کورد" كرد\nکۆبوونەوەی ئەنجوومەنی وەزارەتی پەروەردە بەڕێوەچوو\nڕۆژی سێشەممە ڕێکه‌وتى ٢٥ی١ی٢٠٢٢، "ئالان حەمەسەعید ساڵح" وه‌زیرى په‌روه‌رده، بە ئامادەبوونی ئەندامانی ئەنجوومەن، سەرپەرشتی یەکەم کۆبوونەوەی ئەنجوومەنی وەزارەتی پەروەردەی بۆ ساڵی ٢٠٢٢ کرد.\n25 کانوونی دووەم 2022\nوەزیری پەروەردە پێشوازیی لە کونسوڵى کۆمارى چیک لە هەولێر کرد\nڕۆژی پێنجشه‌ممه ڕێکەوتی ٢٠ی ١ی ٢٠٢٢، "ئالان حەمەسەعید ساڵح"وه‌زيرى په‌روه‌رده‌ى حكومه‌تى هه‌رێمى كوردستان، پێشوازیى له "کاریڵ کۆرتانێک "کونسوڵى نوێی کۆمارى چیک لەهەرێمى کوردستان كرد.\n20 کانوونی دووەم 2022\nوەزیرى پەروەردە پێشوازیى لە کونسوڵی ئیمارات کرد\nڕۆژی پێنجشەممە ڕێکه‌وتى ٢٠ی١ی٢٠٢٢، "ئالان حەمەسەعید ساڵح" وه‌زیرى په‌روه‌رده‌ی حکومەتی هەرێمی کوردستان، بە یاوەریی بەڕێوەبەری گشتیی پلاندانانی پەروەردەیی،پێشوازى له " ٲحمد الظاهري " کونسوڵی گشتیی ئیمارات لە هەولێر کرد.\nوەزیری پەروەردە لەگەڵ لیژنەی پەروەردە و خوێندنی باڵا لە پەرلەمانی کوردستان کۆبووەوە\nڕۆژی دووشەممە ١٧ی١ی٢٠٢٢ "ئالان حەمەسەعید ساڵح" وەزیری پەروەردە سەردانی پەرلەمانی کوردستانی کرد، دواتر لە هۆڵی پەناگیریی لە پەرلەمانی کوردستان لەگەڵ سەرۆکی لیژنە و جێگر و بڕیاردەر و ئەندامان و ڕاوێژکارانی لیژنەی پەروەردە و خوێندنی باڵا و توێژینەوەی زانستی کۆبووەوە.\nوه‌زيرى په‌روه‌رده چەند قوتابخانەیەکی زیانلێکەوتوو لە شاری هەولێر بەسەر دەکاتەوە\nڕۆژی پێنجشەممە ڕێكه‌وتی ١٣ی۱ی۲۰۲۲، "ئالان حەمەسەعید ساڵح"وەزیرى پەروەردە، بە یاوەریی به‌ڕێوه‌به‌رى گشتیى په‌روه‌رده‌ى هه‌ولێر، سەردانى چەند قوتابخانەيه‌كى ناو شارى هەولێرى کرد.\n13 کانوونی دووەم 2022


هه‌ڵه ئوممه‌تی ئیسلام گوناهبار ناکات.؟\nبه‌ڕێزان سڵاوی خواتان لێبێت. ئه‌گه‌ر ئافره‌تێك پاش(39) ڕۆژ له بوونی منداڵه‌كه‌ی وای زانی بێت پاك بوه‌ته‌وه و خۆی بشوات و له‌گه‌ڵ پیاوه‌كه‌ی جنس بكات به‌ڵام ڕۆژی دواتر ده‌ركه‌وێت كه سه‌د له سه‌د نه‌بووه پاكبوونه‌وه‌كه‌ی واته له ڕۆژی(40) تۆزێ شتی وه‌ك خوێنی دیوه، دووباره خۆی شۆردۆته‌وه.. ئایا ئه‌و ژن و پیاوه تاوانبارن یان نا؟ وه ده‌بێت چی بكه‌ن ئه‌گه‌ر تاوانبارن؟ خوا جه‌زای خێرتان بداته‌وه.؟\nوەڵام - ژمارەی پرسیار 276\nزانایان ده‌فه‌رموون هه‌ر کاتێک ئافره‌ت بۆی ئاشکرا بوو له خوێنی زه‌یستانی(النفاس) پاک بۆته‌وه، ئیتر خۆشۆردنی له‌سه‌ر پێویسته و هه‌موو ئه‌رکه‌کانی ده‌که‌وێته‌وه ئه‌ستۆ له نوێژ و ڕۆژوو و ...تاد و له‌گه‌ڵ مێردیشی سه‌رجێیان بۆ حه‌ڵاڵ ده‌بێته‌وه. ماوه‌ی زه‌یستانی(٤٠) ڕۆژه، ئه‌گه‌ر له پێش(٤٠) ڕۆژ پاک بوویه‌وه، ڕاناوه‌ستێ و وسڵ ده‌کات، ئه‌گه‌ر له دوای(٤٠) ڕۆژیش خوێن به‌رده‌وام بێت، به خوێنی(نفاس) ناژمێردرێت.\nئه‌وه‌ی خوشکه‌ش به گومانی زۆر(غلبة الظن) زانیوێتی خوێنی وه‌ستاوه و پاک بۆته‌وه، له‌سه‌ر ئه‌وه سه‌رجێی(جماع) نێوانیان حه‌ڵاڵه، ئه‌وجا که دواتر خوێن بینراوه، هیچ گوناهێکیان له ئه‌ستۆ نییه. پێغه‌مبه‌ریش(صلى الله عليه وسلم) ده‌فه‌رموێ: خوای گه‌وره سێ شتی له‌سه‌ر ئوممه‌تم هه‌ڵگرتووه(به تاوان له قه‌ڵه‌می نادات)، هه‌ڵه و بیرچوونه‌وه و ئه‌وه‌ی به‌زۆری پێیان ده‌کرێ. "عن ابن عباس عن النبي صلى الله عليه وسلم قال إن الله وضع عن أمتي الخطأ والنسيان وما استكرهوا عليه" رواه إبن ماجة و صححه الألباني.


شورته بووه پاڵه‌وانى عێراق - تۆڕی میدیایی خەڵک\nسه‌وز پۆشه‌كان به دوو گۆڵى بێوه‌لام توانى له جه‌ویه بباته‌وه\nیانه‌ى شورته نازناوى ئه‌م وه‌رزه‌ى خولى نایابى تۆپى پێى عێراق مسۆگه‌ر كرد پێش حه‌وت گه‌ڕ له كۆتایهاتنى خوله‌كه .\nله گه‌ڕى 31ـى خوله‌كه ، شورته به‌رامبه‌ر جه‌ویه وه‌ستاییه‌وه‌و سه‌وز پۆشه‌كان به دوو گۆڵى بێوه‌لام توانى له جه‌ویه بباته‌وه .\nبه‌وه‌ش شورته به کۆکردنەوەی (82) خاڵ لە (31) یاری، دوور لە نزیکترین رکابەرەکەی کە یانەی ته‌ڵه‌به‌یه ، بە 23 خاڵ بووه پاڵه‌وان


ئامانجی ئه‌مریکا له کۆبوونه‌وه‌ی پۆڵه‌ندا، دژایه‌تی توانای مووشه‌کی ئێرانه - Mehr News Agency\n30 rêbendanê 2019 - 12:59\nNews Code 24680\nبه ڕاپۆرتی ئاژانسی مێهر، ئه‌نجومه‌نی کۆنترۆڵی چه‌کی ئه‌مریکا له میانه‌ی یادداشتێک له نووسینی کلسی داونپۆرت و ئالیسیا ساندرێرز، تاقی کردنه‌وه‌ی مانگی ده‌ستکرد له لایه‌ن ئێران و دژبوونی به بڕیارنامه‌ی ۲۲۳۱ی ئه‌نجومه‌نی ئاسایشی لێکداوه‌ته‌وه.\nئه‌مریکا و پۆڵه‌ندا له ڕۆژانی ۱۳ و ۱۴ی فێڤرییه کۆبوونه‌وه‌یه‌ک به به‌شداری وه‌زیرانی ده‌ره‌وه‌ی ژماره‌یه‌ک وڵاتی جیهان به‌ڕێوه ده‌به‌ن، مایک په‌مپه‌ئۆ له‌مباره‌وه ئاماژه‌ی داوه که ته‌وه‌ری سه‌ره‌کی ئه‌م کۆبوونه‌وه ئاشتی و سه‌قامگیری له ناوچه‌که ده‌بێت که جه‌خت ده‌کات له ڕووبه‌ڕوو بوونه‌وه‌ی کاریگه‌ری ناسه‌قامگیرانه‌ی ئێران له ناوچه‌که.\nبه پێی ئاماره‌کان زیاتر له ۷۰ وڵاتی جیهان بۆ ئه‌م کۆبوونه‌وه بانگهێشت کراون، ئه‌گه‌رچی وه‌زیرانی ده‌ره‌وه‌ی چه‌ند وڵاتێکی ئه‌ورووپایی و فدریکا موگرینی ئاماده نین که به‌شداری ئه‌م کۆبوونه‌وه بکه‌ن.\nئه‌مه له حاڵێک دایه که محه‌مه‌د جه‌واد زه‌ریف ئه‌م کاره‌ی به گه‌مه‌یه‌کی گه‌مژانه ناوبرد که دژ به ئێران ڕێکخراوه، ئێران هۆشداری به پۆڵه‌ندا داوه که ئه‌م کاره بێ وڵام نابێت له داهاتوودا.\nڕوون نییه که ئه‌مریکا ئامانجی له‌م کۆبوونه‌وه چییه، ئه‌گه‌ر ئه‌مریکا له دوای ئه‌وه‌یه به‌م کۆبوونه‌وه وڵاتانی جیهان ڕازی بکات که ڕێککه‌وتنێکی نوێ له‌گه‌ڵ ئێران ئه‌نجام بده‌ن، ئه‌مه شکستی هێناوه چون هاوپه‌یمانه‌کانی ئه‌مریکا ئه‌مه‌یان پێشتر ڕه‌ت کردووه‌ته‌وه. ته‌نانه‌ت وڵاتانی ئه‌ورووپایی ئاماژه‌یان داوه که به زوویی سیستمێکی نوێی ماڵی بۆ ده‌وردانه‌وه گه‌ماڕۆکانی ئه‌مریکا له دژی ئێران وه‌گڕ ده‌خه‌ن.\nتاقی کردنه‌وه‌ی انگی ده‌ستکردی سیمورغ له لایه‌ن ئه‌مریکا و فه‌ڕه‌نساوه هۆشداری له سه‌ر دراوه، به‌ڵام هیچ ڕێگرییه‌کی یاسایی بۆ ئه‌م تاقی کردنه‌وه بوونی نییه و ئه‌م کاره‌ش له دژی بڕیارنامه‌ی ۲۲۳۱ی ئه‌نجومه‌نی ئاسایش نییه.\nبه‌م حاڵه‌شه‌وه مایک په‌مپه‌ئۆ، ئه‌م تاقی کردنه‌وه‌ی ئێرانی به پێشێل کردنی بڕیارنامه‌ی ئه‌نجومه‌نی ئاسایش ناوبردووه و هۆشداری به ئێران دا تاکوو جارێکی دیکه ئه‌م کاره دووباره نه‌کاته‌وه.\nهه‌موو ئه‌مانه له حاڵێک دایه که عه‌لی ئه‌کبه‌ر ساڵحی ڕۆژی ۱۳ی ژانڤییه ڕایگه‌یاند که ئیران ڕئیاکتۆرێکی نوێی ساز ده‌کات که ده‌توانێت ۲۰ له سه‌د ئۆرانیۆم بپیتێنیت. ئه‌گه‌رچی به پێی به‌رجام ئه‌م چالاکییه‌ی ئێران ئاساییه. به‌ڵام ئه‌مه به‌و مانا نییه که ئێران ۲۰ له سه‌د ئۆرانیۆم ده‌پیتنێت به‌ڵکو ئێران سووته‌مه‌نی ۲۰ له سه‌د به‌رهه‌م دێنێت که دژی به‌رجام نییه.\nبابه‌تێکی دیکه که گرنگه، ده‌قی نوێی نه‌خشه‌ڕێگه‌ی به‌رگری مووشه‌کی ئه‌مریکا له‌م دواییه بڵاو بوویه‌وه که تێیدا چالاکی مووشه‌کی ئێران به مه‌ترسی ناو بردووه، به تایبه‌ت باسی ئه‌وه ده‌کات که ئێران هه‌وڵ ده‌دات توانی مووشه‌کی خۆی ۲۲۰۰ کیلۆمتره‌وه بۆ ۵۵۰۰ کیلۆمه‌تر به‌رز بکاته‌وه، که ئه‌مه‌ش ده‌توانێت به ئاسانی خاکی ئه‌مریکا بپێکێت.\nله نه‌خشه ڕێگه‌یه جه‌خت کراوه که ئه‌مریکا ده‌بێت هه‌نگاوی پێویست دژ به‌م مه‌ترسیانه هه‌ڵبگرێت و ڕێگه نه‌دات سیستمی مووشه‌کی ئێران تاکوو ئه‌م ئاسته په‌ره بسێنێت. به‌ڵام تاکوو ئه‌و کاته‌ی ئێران پێبه‌ند بێت به‌رجام پلانی مووشکه‌ی دوورهاوێژ جێبه‌جێ ناکرێت چون ئاژانسی ناڤۆکی به پشکنینه به‌رده‌وامه‌کانی له ئێران ده‌توانێت به‌ر به هه‌رجۆره ساز بوونی چه‌کی ناڤۆکی بگرێت.\nهه‌ر به‌م بۆنه‌وه بوو که سیناتۆر ئێلیزابێت وارن له کۆبوونه‌وه‌ی لێژنه‌ی سه‌ربازی سینای ئه‌مریکا داوای کرد که ئه‌مریکا بۆ به‌رجام بگه‌ڕێته‌وه. ئه‌و وتی: ئه‌گه‌ر ئێران به‌رده‌وام بێت له پێبه‌ند بوون به به‌رجام له سه‌ر ئه‌م بڕوایه‌م که سه‌رۆک کۆماری ئه‌مریکا ده‌بێت ئازایانه بگه‌ڕێته‌وه بۆ به‌رجام و گه‌ماڕۆکان جارێکی دیکه لابباته چون ئه‌م ڕێککه‌وتنه جیهانی ئه‌منتر کردووه.\nهه‌روه‌ها زیاتر له ۴۰ ڕێکخراوی ئه‌مریکایی و وڵاتانی جیهان، له میانه‌ی ڕاگه‌یه‌ندراوێک داوایان که ئه‌مریکا کردووه که بگه‌ڕێته‌وه بۆ به‌رجام. یه‌کێک له‌و ڕێکخراوانه که ئه‌م ڕاگه‌یه‌ندراوه‌ی واژ کردووه ئه‌نجومه‌نی کۆنترۆڵی چه‌که له ئاستی جیهان.\nله ڕاگه‌یه‌ندراوه‌که‌دا داوا کراوه که کۆنگرێسی ئه‌مریکا دژایه‌تی گه‌ماڕۆکانی دژ به ئێران بکات که به هۆی به‌رجامه‌وه له سه‌ر ئێران لابران.


مانگی یانزەی ساڵی پار لە کالیفۆرنیا، چەندین ئاگری ترسناک کەوتەووە کە زۆرترین زیانیان لێکەوتۆتەووە لە مێژووی ئەو ویلایەتەدا. کۆمپانیاکانی "بیمەی دڵنیایی-insurance” رایانگەیاند کە زیانی ١١.٤ ملیار دۆلار لێکەوتۆتەووە.\nتەنها یەکێک لە ئاگرکەوتنەوەکان لە ناوچەی، پارادایس لە کالیفۆریا، زۆرترین کەس بوونە قوربانی و زۆربەی تەلارەکانی لەناوبرد لە مێژووی کالیفۆرنیادا، کە ٨٦ کەس بوونە قوربانی و نزیکەی ١٩٠٠٠ تەلار وێران بوون، هەروەها نزیکەی ١٥٣٠٠ دۆنم زەوی سوووتا.\nکۆمیسیۆنی دڵنیایی بیمەی کالیفۆرنیا وتی کە ٤٦٠٠٠ ڕاگەیەنراوومان پێگەیشتووە سەبارەت بە ئاگر کەوتنەووە لە دارستانەکانی کالیفۆرنیادا، کە ١٣٠٠٠ ماڵ و شوێنی گشتی بە تەوەوی تیایدا سووتان.\nگەورەترین کۆمپانیای ئیلیکترۆنی لە کالیفۆرنیا، کە 'پاسفک گاس' و ' ئیلیکتریک'ە. لە ساڵی ٢٠١٧، خەڵکی وتیان کە ئەگەری هەیە با و وایەرە کارەباییەکان ئاگرێکی گەورەیان خستبێتەووە، کۆمپانیاکەش دەبێت بڕە پارەیەکی زۆر بدات بۆ چاک کردنەووەی کێشەکان. لە ساڵی ٢٠١٨، خەڵکی وتیان کە وایەرەکارەباییەکان دووبارە هەندێک ئاگری تری خستەووە. کۆمپانیاکە ڕایگەیاند کە بە تەواوی مایە پوچ بوون.\nکۆمپانیاکانی بیمەی دڵنیایی کە بریتین لە ئەو کۆمپانیایانەی کە پارەیان دەدەیتێ و لەبەرامبەردا پارە وەردەگری لە کاتی ڕوداوێکدا یان لە کاتی ڕودانی کارەساتێکی سروشتی بۆ موڵکەکانت. ڕاگەیەنراوی بیمەی دڵنیاییش بریتیە لە داواکردنی پارە لە دوای ئاگر کەوتنەووەیەک یان لافاوێک. کۆمیسیۆنی بیمەی دڵنیایی، بریتیە لە ئەو کەسەی بەرپرسە لە بیمەی دڵنیایی کەسەکان لەو ویلایەتەدا. مایە پوچ بوون، بریتیە لە لەوەی کاتێک کە کۆمپانیایەک ڕایدەگەیەنێت کە چیتر پارەی نەماوەو پیویستە کارەکانی بوەستێنێت.\n178 جار خوێندراوه‌ته‌وه | Tuesday, February 5, 2019


باوگ هاجه‌ر شيواز كوشتنه‌گه‌ێ وه گوله‌ى وێڵيگ باس ئه‌كا\nشه‌فه‌ق نيوز/ كاره‌ساتيگ، خوه‌شى خيزانى به‌غدادى له ساڵ تازه هه‌ڵگه‌ردانه‌و ئه‌را ناخوه‌شى و دڵته‌نێ، ئه‌ويش له‌شوون ئه‌وه‌گ گوله‌ى وێڵيگ ژيان دويه‌ته بيتاوانه‌گه‌يان برد.\nژيان هاجه‌ر كووتايى وه‌پى هات، ك هيمان ته‌مه‌نى وه يانزه ساڵ نه‌ڕه‌سوێد، ئه‌ويش له‌وه‌خت ئاهه‌نگه‌يل سه‌ر ساڵ زايينى له به‌غداى پايته‌خت، ك گوله‌يگ وێڵ كڕكڕه‌ى پشتى بڕى له دويا رووژ ساڵ گوزه‌يشت.\nباوگ هاجه‌ر، باس له كوشيان دويه‌ته‌گه‌ێ ئه‌كا، ك وه‌ل باقى مناڵه‌يل تر له قه‌وم و خيشه‌يليان له نزيك ماڵه‌گه‌يان چه‌وه‌ڕێ هاتن ساڵ تازه كرديان.\nباوگ هاجه‌ر باس له‌وه كرد، وه‌رجه ده‌سوه‌پيكردن يه‌كه‌م چركه‌يل له ساڵ تازه، مناڵه‌يل وه خوه‌شييه‌و ده‌رچين ئه‌را دوينستن وازيه‌يل ئاگرين له ئاسمان شه‌و به‌غدا له نزيك ماڵ، ئمجا وه‌ل ئه‌وه‌گ سه‌عات بويه دوانزه‌ێ شه‌و، چه‌وم كه‌فت دويه‌ته‌گه‌م كه‌فته‌سه بان زه‌وێ و منيش تاو دام وه‌ره‌و لاى و ديمه‌ێ خوين له لويتى رشيه‌ێد و هووشى نه‌مه‌نگه.\nباوگ هاجه‌ر وت: يه‌كسه‌ر باوه‌ش كردمه پياو بردمه‌ى ئه‌را نزيكترين نه‌خوه‌شخانه و هوير له‌وه كردم لويتى شكياوێد، وه‌لێ راپۆرت پزيشك پڕ شۆك بوێ ئه‌رام و ئيشاعه‌گه‌ێ ئه‌وه ده‌رخست ك گوله‌يگ چيه‌سه ناو سه‌ر هاجه‌ر وه‌ره‌و كڕكڕه‌ێ پشتى و يه‌كسه‌ر كووتايى وه ژيانى هاوردگه.\nتا ئيراو عه‌باس باوگ هاجه‌ر، بيده‌نگه‌و بوێ و دێ نه‌تويه‌نست قسه بكاو هويچ چشتيگ له مناڵه بويچكه‌گه‌ێ ئه‌را وه‌جى نه‌مه‌ند بيجگه ره‌سمه‌گه‌ێ و جانتاى مه‌دره‌سه‌و وازيه‌يلێ.\nوه‌لێ داوا له‌گشتلايگ كرد واز له گوله ته‌قانن بارن ك شايه‌ت گيان بيتاوانه‌يل بكاده ئامانج جوور ئه‌وه‌گ له هاجه‌ر روێدا.\n"زوورم ته‌قه‌كه‌ره‌يل له كارمه‌نده‌يل پۆليسن"\nله‌لاى خوه‌يه‌و، مامه‌ى هاجه‌ر داوا له ده‌سڵاته‌يل ئه‌منى كرد مامڵه‌ێ جددى وه‌ل ته‌قه‌كه‌ره‌يل بكه‌ن و ياسا ده‌رهه‌قيان جيوه‌جێ بكه‌ن و وت: لايه‌نه‌يل په‌يوه‌نديدار چوين له‌و ته‌قه‌كه‌ره‌يله خوه‌ش بوون.\nهه‌ميش وت: زوورم ئه‌و كه‌سه‌يله ك ته‌قه ئه‌كه‌ن له به‌غدا له كارمه‌نده‌يل پۆليس و وه‌زاره‌ت ناوخوه‌يين، ك وه‌ى كرده‌وه‌يليانه ئه‌زره‌ت و ژيان بيتاوانه‌يل رفنن.\nوه‌ل ئه‌وه‌يشا وه‌زاره‌ت ته‌ندروستى عراقى، له به‌ياننامه‌يگ ئاشكرا كوشيان هاجه‌ر عه‌باس كرد بيجگه زه‌خمداربوين نزيكه‌ى 77 كه‌س تر له پاريزگايه‌يل جياجاى عراق له‌ئاكام ته‌قه‌و گوله‌ى وێڵ.\nوه‌زاره‌ت ناوخوه‌يى عراقييش زويتر وشدارى دا له‌باره‌ى ته‌قه‌كردن هه‌ڕه‌مه‌كى و وت: له حاڵه‌تيگ كه‌سيگ وه‌و بوونه‌وه ده‌سگير بكريه‌ێد تومه‌ت تيرۆر ئه‌خريه‌ێدى پاڵى و سزاى زيندانيكردن و جورم دارايى ده‌رهه‌قيان جيوه‌جێ ئه‌كريه‌ێد.


قەڵادزێ، پانێڵێک لەسەر ئایندەی سیاسی و ئابووری کورد لە عێراق بەڕێوەچوو - RojNews\nقەڵادزێ، پانێڵێک لەسەر ئایندەی سیاسی و ئابووری کورد لە عێراق بەڕێوەچوو\nلە شارۆچکەی قەڵادزێ، بەناونیشانی "ئایندەی سیاسی و ئابووری کورد لە عێراق"، پانێڵێک بۆ دوو ئەندامی ئەنجومەنی نوێنیەرانی عێراق سازکرا.،\nدوانیوەڕۆی ئەمڕۆ، لە هۆڵی فەقێ ئەحمەدی دارەشمانە، لە شارۆچکەی قەڵادزێ-ی سەر بە ئیدارەی ڕاپەڕین، سەنتەری گەشەپێدانی چالاکی لاوان، لەسەر ئایندەی سیاسی و ئابووری کورد لە عێراق، پانێلێکی بۆ د.موسەننا ئەمین، ئەندامی ئەنجومەنی نوێنەرانی عێراق لە فراکسیۆنی یەکگرتووی ئیسلامی و سەردار عەبدوڵا، پەرلەمانتاری پێشووی عێراق سازکرد.\nلە پانێڵەکەدا، سەردار عەبدوڵا، قسەیکرد و وتی:"کورد لە عێراق-دا ژمارەیەکی گەورەیە، بەڵام یاریکەرێکی باش نییە".\nسەردار، وتیشی:"ئێمەی کورد تاکو ئێستا نازانین چیمان دەوێت، نەمانتوانیوە بەشێوەیەکی تەندروست مامەڵە لەگەڵ عێراق-دا بکەین".\nلەبەشێكی دیکەی قسەکانیدا، سەردار عەبدوڵا پێیوایە:"لەعێراق-دا بە ڕێگەی دیموکراسی و فیدڕاڵییەت کێشەکانی کورد چارەسەرناکرێت، بەڵکو تاکە چارەسەر دەوڵەتی کوردییە، چونکە عێراق مامەڵەی دوژمنکارانە لەگەڵ کوردا دەکات".\nهەر لە پانێڵەکەدا، موسەننا ئەمین، ئەندامی ئەنجومەنی نوێنەرانی عێراق لە فراکسیۆنی یەکگرتووی ئیسلامی وتی:"شەڕ و ململانێکانی ئێستای ڕۆژهەڵاتی ناوەڕاست و عێڕاق، یەکێک لە هۆکارە سەرەکییەکانی ئیسرائیل و ململانێ سیاسی و مەزهەبییەکانی ناوخۆیە".\nدەشڵێت:"بۆ ئەوەی بتوانین کێشەی کورد چارەس بکەین، پێویستە کێشە و ناکۆکیەکانی ناوخۆی کورد چارەسەر بکەین".\nهەر لە قسەکانیدا، ئەو ئەندامەی ئەنجومەنی نوێنەرانی عێراق، لە فراکسیۆنی یەکگرتوو، ئەوەشی خستەڕوو:"ئێمە لە عێراق-دا خەباتمان بۆ فیدراڵی نەکردووە و باوەڕیشمان بە فیدراڵیەت نییە، چونکە ئەگەر پێمان وابێت عێراق لەو ڕێگایەوە مافەکانی گەلەکەمان دابیندەکات ئەوە خۆهەڵخەڵەتاندنە".


فۆڕمی تۆمارکردنی بابەت | پیرۆزبایی لاهور شێخ جەنگی بۆ د.بەرهەم\nهاونیشتمانیانی خۆشەویست لەم چرکە ساتە مێژوییەدا کە #یەکێتیی نیشتمانیی کوردستان#، لە هەڵبژاردنەکانی هەرێم و یەکلاکردنەوەی پۆستی سەرۆکی عێراقدا، رەچەی شکاندوە و سەرکەوتنی گەورەی بەدەست هێنا‌وە، بە پێویستی دەزانم بە نوێنەرایەتی و هاوبەشیی لەگەڵ ئێوە، ئەم دوو سەرکەوتنە، پێشکەش بە رۆحی بەرزە فڕی مامی گەورەم، #مام جەلال# بکەین، کە ئەمڕۆ لە یەکەم ساڵیادی کۆچی دوایی ئه و زاتە ماندونەناسە مێژوییەدا، گەلەکەی و وڵاتەکەی، شایەتیی پاراستن و بەهێزکردنەوەی ئەمانەتییە پیرۆزەکەی دەدەن. بیرمان نەچێت کە مامی هەموومان، لە پێناو خۆشگوزەرانیی گەلانی کوردستان و عێراقدا، بۆ ئازادی، دیموکراسی، مافی مرۆڤ و مافی چارەی خۆنوسین، یەکێتیی نیشتمانیی کوردستانیی دامەزراند، گەشەی پێدا و ئەمڕۆش هەر لەسەر ئه و رێبازە، نەوەیەکی دڵسۆز و سەدان هەزار تێکۆشەر و رۆڵەی شەهید، پشتیوانیی لێ دەکەن. بۆیە وێڕای پیرۆزباییم لە یەک بەیەکتان، دڵنیاتان دەکەم کە ئەم سەرکەوتنانەی ئەمڕۆمان، دەسکەوت و سەرکەوتنی هاوبەشی هەموو خەڵک و هێز و لایەنە سیاسییەکانی کوردستانن و هیوادارین کە ببنە هەوێنی ئاشتەوایی و تەبایی و هاوکاریی زیاتری نێوانمان. لە کۆتاییشدا داواکارم لە خوای گەورە یارمەتیمان بدات تا بتوانین پێکەوە، کۆتایی بە کێشەکانی ناوخۆی هەرێمی کوردستان بهێنین و قۆناغێکی نوێ لە ئارامی و سەقامگیری و ژیانێکی باشتر بۆ گەلەکەمان لە هەرێم و عێراقدا، دەست پێبکەین. #لاهور شێخ جەنگی# #02-10-2018#


👫 Ereb Şemo زنی نۆیسە (ژیان ناۆمە)\n📅 زمان اضافه کردن Sep 2 2014 1:24PM\n... [ فرەتر(ویشتر)... 👁] ✖ ✖ 1 3 ✔ 76% ✍ هـ.ب. 2-9-2014 13:24:18\n📕 Şivanê kurd - Le Berger kurde کتاووخانە\n📅 زمان اضافه کردن Aug 11 2012 12:41PM\n👁 اێ بەخشە 9,812 گل سئرکریائە(دێینە)\nEreb Şemo institut Kurde De Paris 1989 [ فرەتر(ویشتر)... 👁] 📕 ✖ 0 0 ✔ 99% ✍ هـ.ب. 11-8-2012 12:41:44


مەلەفی نەوتی هەرێمی كوردستان لەنێوان ڕادەستكردن و نەكردنی بە بەغداد ...\n• ئاشكرایە لەو كاتەوەی نەوت وەكو سامانێكی سروشتی بوە كاڵایەكی بازرگانی و جێگەی بە خەڵوزی بەردین لێژكرد و بوە سەرچاوەی یەكەمی وزە لە دونیادا و ئیدی هەموو دونیا كەوتنە گەڕان و هەڵكەندن و دەرهێنانی نەوتدا ولێڵی بوون،بۆئەوەی بتوانن وڵات و كۆمەڵگاكانیان بەرەو پێشبەرن و پێشكەوتن و داهێنان وەدەستبێنن و خۆشگوزەرانیش بۆ هاوڵاتیانیان دابین بكەن. نەوت زیاد لە 100 ساڵی ڕێكە بۆتە یەكەم سەرچاوەی وزەی بێ ڕكابەر و لە ناوەڕاستی سەدەی بیستیشەوە غازی سروشتیش وەكو جۆرێكی تری وزە بوە دووەم سەرچاوەی وزەی بەنرخ لەپاڵ نەوتی خاودا.\n• ئیدی لەوساتە وەختەی نەوت و غازی سروشتی بونەتە جێگرەوەی سەرەكی جۆرەكانی وزەی تر لە كلاسیك و نوێبوەكانیشەوە ، پێشبینیش دەكرێت بۆ نزیكەی 100 ساڵی ئایندەش هەروا بمێننەوە ، نەوت لە ئێستادا لەلایەك بۆتە بزوێنەر و میحوەری هەموو پێشكەوتن و داهێنانەكان بۆ هەندێك كۆمەڵگا و بۆتە مایەی خۆشبەختی و خۆشگوزەرانی بۆ بۆیان و لەلایەكی تریشەوە بۆ هەندێكی تر بۆتە مایەی هەژاری و دواكەوتن و داگیر و دابەشكردن و ماڵوێرانی. هەربۆیە نەوت وەك چەك وشمشێرێكی دوو دەم وایە لەكاتی ئاشتی و جەنگەكاندا و گەر بە عەقڵێكی وورد و بە پلان و سیاسەتێكی لێزانانەوە نەتوانرا ببرێت بەڕێوە ئەوا دەبێتە شمشێرێكی بڕەر و بكوژ بۆ خاوەنەكەی و گەریش بەپێچەوانەوە مامەڵەی لەگەڵداكرا ئەوا دەبێتە شمشێرێكی بڕەر بۆ دوژمنان و نەیاران و مایەی خۆشبەختیش بۆ نەتەوە و نیشتیمانەكان.\n• نەوت و مەسەلەی نەوت لە ئێستادا بونەتە دوو مەسەلەی زۆر هەستیار و گرنگ كە تەنها لێزان و بڕیار بەدەست و بەهێزەكان دەتوانن لەبەرژەوەندی خۆیان بەكاریبێنن،نەك تەنها وڵاتانی خاوەن نەوت كەتەنها بونەتە فرۆشیار و هەڕاجكەرێكی نەوتەكەیان بەهەرزانترین نرخ و بازاڕێكی بەردەوام بۆساغكردنەوەی كاڵا بەرهەمهاتوەكانی وڵاتانی زلهێز و پیشەسازی و كۆمپانیان زەبەحەلاحە نەوتیەكان.\n• گەلێك لە وڵاتان و سەركردەی بەهێزی وڵاتانی دونیای سێهەم و تازە پێگەیشتوو كە بەناوی شۆڕش و خۆماڵیكردنی نەوتە و سامانە سروشتیەكانی وڵاتەكانیان و بۆئەوەی خۆیان بكەنە پاڵەوانی نەتەوەیی و نیشتیمانەكانیان و دواتریش بۆ هەتاهەتایە لەدەسەڵاتدا بمێننەوە و لەخێروبێری نەوتی وڵاتەكانیان بخۆن و خۆیان و بنەماڵەكانیان تێر و میلەتەكانیشیان هەژار و دواكەوتوو و نەخۆش و بێكار بمێننەوە.هەوڵیاندەدا كە دژی زلهێزەكانی دونیا و كۆمپانیا فرە ڕەگەزەكان بوەستنەوە و نەوت وەكو چەكێك و كارتی فشار بەڕوویاندا بەكاریبێنن ،بەڵام تاكو ئێستا هیچ كامیان سەركەوتوو نەبوون،چونكە نەوت موڵكی هەموو مرۆڤایەتیە و گەرەكە هەموان سوودی لێببینن نەك تەنها وتەنها دەستە و تاقمێكی مشەخۆر و پاوانخوازی دەسەڵاتەكان لەوڵاتانی دونیای سێدا.لەبەرئەوەی نیەتی ئەو بەناو پاڵەوانانە هیچكات ڕاستگۆ نەبون لەگەڵ میلەتەكانیاندا نەك لەبەرئەوەی زلهێزەكان دڵسۆزتربن لەوان هەربۆیە هەوڵەكانیان بەئاكام نەگەیشتوون.\n• بۆیە لە ئێستای كوردستانی باشووریشدا وەك هەرێمێك لەچوارچێوەی دەوڵەتی عێراقی فیدڕاڵیدا،وخاوەن تاڕادەیەك بڕە نەوت 45 -60ملیار بەرمیل نەوتی یەدەگ و زیاد لە 5 تریلیۆن مەترسێجا غازی سروشتی زۆر و زەوەند،گرنگی و كاریگەری خۆی هەیە لەسەر نەخشەی وزەی دونیادا و زلهێزەكان و كۆمپانیا نەوتیە گەورەكان وەك((ئەكسن مۆبیل و شێل و تووتاڵ و BPو گازپرۆم وشیڤرۆن و ڕۆسنەفت ودانە غاز و...هتد)) و گەلێك كۆمپانیای مامناوەندی و بچوكی تریش لەهەوڵدان بۆ وەدەستهێنانی ئیمتیازاتی كێڵگە نەوتیەكانی هەرێمی كوردستان و لە ئێستادا و لەوكاتەوەی لەساڵی 2002وە نەوتی هەرێمی كوردستان لە بیرە نەوتەكانی شیواشۆك لەكۆیە دەرهێنران و فرۆشراش ، ئیدی دەستكرا بە واژۆكردنی 42 گرێبەستی نەوتی و دابەشكردنی هەرێم بۆ زیاد لە 50 بلۆكی نەوتی و زیاد لە 40 كۆمپانیای نەوتیش لە پێشبڕكێدان بۆ وەدەستهێنانی كێڵگە و ئیمتیازاتە نەوتیەكان.\n• ئەم سیاسەتی نەوتیەی هەرێم كە لەلایەن وەزارەتی سامانە سروشتیەكانی حكومەتی هەرێمی كوردستان و ئەنجومەنی باڵای هەرێمی نەوت و گازەوە پیادە دەكرا و بەڕێوەدەبرا بەپێی یاسای نەوت و غازی هەرێمی ژماری 22 ساڵی 2007 كە بەنیوەناچڵیش جێبەجێدەكرا !، گەلێك كەموكوڕی و تەنانەت گەندەڵی و ناشەفافیەت و بێمتمانەیی و بەتاڵانبردنی پێوەدیاربوە هەر لە پێدانی ئیمتیازاتەكان و جۆری گرێبەستەكان((موشارەكە)) و پێدانی بڕی پشكی كۆمپانیاكان و وەرگرتنی قەرز و وەرگرتنی پارەی پێشینە بەرامبەر نەوت و تاریكاندنی داهات و خەرجیەكانی نەوت و واژۆكردنی گرێبەستی 50 ساڵی و 26 ساڵی و 20ساڵی بۆ نەوت و غازی سروشتی .هەموو ئەم كارانە وایانكرد كە هەرێمی كوردستان لە دوای ساڵانی 2011وە بكەوێتە ژێر باری قەرزێكی دەرەكی و ناوەكی زۆرەوە كە بەنزیكەی 20ملیار دۆلار دەخەمڵێنرێت. دواتریش لەكاتی سەرهەڵدانی كێشە سیاسی و ئابوری و ئەمنیەكان لەنێوان بەغداد و هەرێمدا دوای شەڕی داعش و داگیركردنی موصڵ و دابەزینی نرخەكانی نەوت لە دونیدا لە 115دۆلارەوە بۆ 27 دۆلار لەمانگی 6/2014دا و هاتنی نزیكەی 2 ملیۆن ئاوارەی عەرەب بۆ كوردستان و بڕینی بەشە بودجەی هەرێم لەلایەن بەغداد و دواتریش سەپاندنی سیستەمی پاشەكەوتی مووچە لەلایەن حكومەتەوە بەسەر مووچەخۆراندا،هەموان ئەم هۆكارانە پێكەوە بونە هۆكاری سەرهەڵدان و بەردەوامبوونی قەیرانێكی توندی ئابوری و دارایی كە زیاد لە 4 ساڵیان خایاند و لێكەوتە و زیانەكانیشی بۆ دەیان ساڵی تر دەگەڕێتەوە.\n• هەموو ئەم هۆكارانەش لەبەر بوونی كێشە و لێكتێنەگەیشتنی دەستڕۆیشتوانی سیاسەت و ئیدارە لە هەولێر و بەغداد بوو لەسەر مەسەلەی نەوت و پیادەكردنی سیاسەتی فرۆشتنی سەربەخۆی نەوتی كوردستان بێ گەڕانەوە بۆ بەغداد، لەكاتێكدا بەپێی دەستوری عێراقی هەمیشەیی ساڵی 2005 و لە ((بابی چوارهەم و مادەكانی 111 و 112 / یەكەم و دووەم )) دا دانی بەوەدا ناوە كە نەوت و غازی سروشتی موڵكی هەموو گەلانی عێراقە لەهەموو هەرێم و پارێزگاكاندا.و دیاریكردوە دەبێت ئەو سامانە سروشتیە بەهاوبەشی و هاوكاری ناوەند و هەرێمەكان بەڕێوە بچێت نەك بەتەنها.زۆر بەڕوونیش لە بابی چوارهەم (( پسپۆڕیەكانی دەسەڵاتەكانی ناوەند )) وە لە بابی پێنجهەیشدا ((دەسەڵاتەكانی هەرێمەكانی)) دیاریكردوە.\n• بۆیە لێرەدا پرسیارە گەورە و گرنگ و چارەنوسسازەكە ئەوەیە ،ئایا بەپێی دەستوری هەمیشەیی عێراق مامەڵە بكەین لەگەڵ نەوت و غازی سروشتی هەرێمدا وەك هەرێمێك لەچوارچێوەی دەوڵەتی عێرقی فیدڕاڵدا؟ یان وەك هەرێمێكی دەرچوو لە دەستور كە كورد بۆخۆشی دەنگی پێداوە و ڕەزامەندبوە لەسەری مامەڵە بكەین و هیچ حساب بۆ ناوەند نەكەین؟ ئایا دەبێت هیچ گفتوگۆو كاری هەمئاهەنگی و پێكەوەیی نەبێت لەنێوان هەرێم و ناوەندا لەسەر مەسەلەیەكی وا هەستیار و گرنگدا؟بەكورتی پرسیارە جەوهەریەكە ئەوەیە ئەرێ دەتوانین نەوت و غازی سروشتی هەرێم و داهاتەكانیان ڕادەستی بەغداد نەكەینەوە ؟ ئەرێ دەتوانین بێ حسابكردن بۆ دەستور و دەسەڵاتەكانی ناوەند مامەڵە بەنەوتی كوردستانەوە بكەین؟ و دەیانی پرسی تریش..\n• سەرەتا دەبێت ئەوە بزانین چ عێراق وەك دەوڵەتێكی دانپیادانراو و فەرمی لەلایەن نەتەوە یەكگرتوەكان و خاوەن مێژوو وسیادە و سەروەری بەپێی دەستوری هەمیشەیی 2005 هەڵسوكەوت دەكات لەناوخۆ و دەرەوە و ناوچەكەشدا لەهەموو بوارە سیاسی و ئابوری و ئەمنی و كۆمەڵایەتی و ..هتد.هەرلەبەر ئەمەش بەدەوڵەتێكی یاسایی ناسراوە،كەواتە هەرێمەكانیش دەبێت و ئەركیانە كە لەسەر ئەو بنچینە و دەستورە هەمیشەییە مامەڵە بكەن و دەسەڵاتەكانیان پیادە بكەن.بەپێچەوانەشەوە گەر دەوڵەتێك یان هەرێمێك لە چوارچێوەی یاسا نێودەوڵەتیەكان و دەستورە ناوخۆییەكان دەرچوو ناودەبرێت بە وڵاتانی دەرچوو لە یاسا(( دولە مارقە)) كە ئەمەش بۆخۆی سزای نێودەوڵەتی لەسەرە.\nهەربۆیە وەك ڕایەكی بێلایەن و دەستوری و یاسایی دەبێت هەرێم پابەند بێت بە جێبەجێكردنی فصڵ و باب و مادە و بڕگەكانی دەستورەوە،و لەچوارچێوەی دەسەڵاتەكانی خۆی دەرنەچێت،و هەر ئەو دەستورەش زامنی مافەكانێتی و هیچ دەسەڵاتدارێكی بەغدادیش ناتوانێت سەرپێچیان لێبكات وەك لە 18ساڵی ڕابووردوودا جێبەجێیانكردوە.هەربۆیە گرەنتی وەرگرتنی بەشە پشكی هەرێم لەداهات و بودجەی عێراق و ناردنی بۆ هەرێم و پاراستنی ئەمنیەت و ئاسایش و سەروەری سنورەكان و ..هتد.دەكەوێتە ئەستۆی حكومەتی ناوەندەوە،بۆیە لەلایەك دەستوربۆخۆی گرەنتیە و لەلایەكیش پابەندبوونی هەرێمیش بەو دەستورە و دەسەڵاتەكانیەوە كە بۆی دیاریكراوە گرەنتیە.\nلە 18 ساڵی ڕابووردوودا هیچكات كێشە و ململانێ سیاسی و حیزبیەكان نەبونەتە هۆكاری بڕینی مووچە و بودجەی دانیشتوانی هەرێم، ئەوەی كە بۆتە هۆكار تەنها پابەندنەبونی هەرێم بوە بەدەستور و تەجاوزكردنی بوە لەسەر دەستور و دەسەڵاتەكانی ناوەند،بەتایبەتیش لەبواری نەوت و غازی سروشتیدا.كە بۆخۆشمان وەكو دانیشتوانی هەرێم هەموو گلەییەك و هەموو گومان و پرسیارەكان بە ئاڕاستەی فرۆشتن و خەرجی و داهاتی نەوت بوە لەساڵانی ڕابووردودا و هەرئەوەش بوە هۆی ئەوەی كە حكومەتی هەرێم بۆخۆی و بەناچاری وبەمەبەستی ڕەواندنەوەی ڕاز وگلەییەكان كۆمپانیای دیلۆیتی نێودەوڵەتی هێنا بۆ ووردبینیكردنی پڕۆسەی فرۆشتن و داهات و خەرجیەكانی نەوتی هەرێم.گەرچی بەكەموكوڕیش بێت.\nهەربۆیە گرنگە كە هەرێمی كوردستان زۆر بەجدی و بەگەرمی گفتوگۆی چڕوپڕ بكات لەسەر مەسەلەی نەوت و غازی سروشتی و دەسەڵاتەكانی هەرێم و ناوەند،و ئەو كێشە و گرفتە بنبڕبكات لەسەر بنیچینەی دەستور بۆئەوەی ساڵانە و لەكاتی پەسەندكردنی یاسای بودجەی دەوڵەتی عێراقیدا كێشەی نەوت و پشكی بودجەی هەرێم سەرهەڵنەداتەوە ، لەكاتێكدا هەرێم لە ساڵانی ڕابووردوودا سەركەوتوو نەبوە چ لەبەڕێوەبردنی مەلەفی نەوت چ لە وەدەستهێنانی دروشم و داخوازی و مافە نەتەوەییەكان وەك ئەوەی كە نەتوانرا پڕۆسەی ڕیفراندۆم سەركەوتوو بكات و ئامانجە ڕاستەقینەكەی خۆی بپێكێت كە ڕاگەیاندنی دەوڵەتی سەربەخۆی كوردی بوو. هەربۆیە چیدی پێویست بەنەناردن و ڕادەستنەكردنەوەی نەوتی هەرێم ناكات بەبەغداد ،چونكە هیچ ئومێدێكی نزیك نیە بۆ پشتیوانی ناوچەیی و نێودەوڵەتی بۆ مافە نەتەوەییەكانمان لانی كەم بۆ دەیە ساڵێكی تر. جابۆئەوەی كێشەكان زیاتر كەڵەكە نەبن و هەڵەكانی ڕابووردوو دووبارە نەكرێتەوە هەق وایە بە سنگفراوانی و وەك چاكە و پیاوەتیەكی هەرێمیش بۆ بەغداد نەوت و مەلەفی نەوت ڕادەستی بەغداد بكرێتەوە.هەرچەندە لەهەرێمدا دوو ڕاو و بۆچونی جیاواز و دوور لەیەكتریش هەیە كە زیاتر لە ڕوانگە و بەرژەوەندی حیزبیەوە سەرچاوەیان گرتوە نەك بەرژەوەندی دوورمەودای میلەتەكەمان،دەربارەی ئەو مەسەلەیە كە لایەك ڕای وایە ئەو مەلەفە هەستیارە تەسلیم بەبەغداد نەكرێتەوە و هە رێم هەنگاوی گەورەی ناوە لەو بوارەدا و لایەكەی تریش بە پێچەوانەوە پێی وایە سوود و قازانجی زیاتر لەوەدایە كە مەلەفی نەوت تەسلیم بە بەغداد بكرێتەوە و ئەوجا هەرێم شەڕ لەسەر بەشە پشكی خۆی بكات لە بودجەی گشتی عێراقدا.\n• چونكە هیچ نەنگیەك لەو كارەدا نیە،لەبەرئەوەی لە دوای ڕووداوەكانی كەركوكی ساڵی 2016كە دەرئەنجامی ڕیفراندۆمە شكستخواردوەكەی هەرێم بوو،گەلێك دەسەڵاتی ئەمری واقعی هەرێممان ڕادەستی بەغداد كردوە بەناچاری لەدوای گەمارۆدانی 77ڕۆژ و زیاتریش لەلایەن دەوڵەتانی دونیا و ناوچەكەشەوە لەبواری فڕۆكەوانیدا، كە لەدەستوردا بە دەسەڵاتەكانی ناوەند ناسێنرابوون لەوانە:\n1.گێڕانەوەی 51% خاك و خەڵكی كوردستان بەناوەند و لەباربردنی جێبەجێكردنی مادەی 140ی دەستور.\n2.فڕۆكەخانە و دەروازە و خاڵە سنوریەكان.\n3. گومرك و سیاسەتی گومركی و تەعریفەی گومركی.\n4. مەسەلەی كێشان و پێوانە.\n5. فەرمانگەكانی ڕەگەزنامە و پێناسی باری شارستانی و نشینگە و مافی پەنابەرێتی.\n6.ڕێكخستنی سیاسەتی فریكوێنسی بڵاوكردنەوە و وپەیوەندیەكان و بەرید.\n7. سیاسەتی ئاو و بەنداوەكان.\n8. سەرژمێری دانیشتوان.\n9. پاشماوە مێژووییەكان.\n10. سەرچاوەكانی كارەبا و ژینگە وسیاسەتی گەشەپێدانی گشتی و ..هتد.\n11. پۆلیسی دارستان وزۆری تریش.\nئەمە سەرەڕای ئەوەی كە یاسای بودجەی گشتی دەوڵەتی عێراق بەهەرێمی كوردستانەوە لەلایەن بەغدادەوە دادەنرێت و پشكی هەرێم بە بەكاربردن و وەبەرهێنانەوە دیاریدەكرێت و قەرزە نێودەوڵەتیەكان و بەشە پشكی داودەرمان و پارەی گەنمی جووتیاران و بەشە خۆراكی مانگانەی هەرێمیش لەبەغداوە دابین دەكرێت.\n• جا لەكاتێكدا هەرێم ئەم هەموو دەسەڵاتانەی ڕادەستی بەغداد كردبێتەوە،ئیدی چ پێویست دەكات كە تەنها مەسەلەی نەوت بهێڵێتەوە كە بەپێی دەستوریش بۆی نیە ئەو كارە بكات.((ئەگەر نیەتێكی خراپی تیادا نەبێت)).\nئاشكراشە ئەو بڕە نەوتەی كە هەرێم دەیفرۆشێت لە ئێستادا ڕۆژانە دەگاتە نزیكەی 450 هەزار بەرمیل و لەمانگێكدا دەگاتە 13500 بەرمیل كە گەر بخرێتەوە گەنجینەی مەركەزی بەغداد و لەڕێگەی ((كۆمپانیای سۆمۆ)) وە بفرۆشرێت و داهاتەكەشی بگەڕێتەوە بۆ تەواوی عێراق ئەوا بەدڵنیای پشكی هەرێمیش زیاد دەكات،لەكاتێكدا كە هەمیشە نرخی فرۆشتنی 1 بەرمیل نەوتی عێراق 8-10 دۆلار زیاتر فرۆشراوە لەنەوتی هەرێمی كوردستان لەبازاڕەكانی جیهاندا. لە ئێستاشدا و بەغداد لەهەوڵدایە توانای بەرهەم و هەناردەكردنی نەوتی خۆی بەرزبكاتەوە بۆ زیاتر لە 3500 هەزار بەرمیل لە ڕۆژێكدا، ئەوەتا لە مانگی كانتونی یەكەمی ساڵی 2018دا بەرزترین ڕێژەی نەوتی فرۆشتوە بەبڕی(( 115.517.974 )) بەرمیل نەوت كە داهاتەكەی بریتیە لە(( 6.233.592.040.11 ملیار دۆلار))، بەڵام لەبەرامبەردا توانای هەرێم دیاریكراوە و ناتوانێت زیاتر بەرزیبكاتەوە بە بوونی كێشە و گرفتەكانی لەلایەك لەگەڵ بەغداد و لەلایەكیش لەگەڵ كۆمپانیان نەوتیەكاندا.بەهەمان شێوە بۆ ساڵی 2019 و ساڵانی دواتریش هەموو پێبینیەكان ڕوو لەوەن كە نرخەكانی نەوت لە 70-80 دۆلار تێپەڕ ناكەن.\n• بۆیە دەكرێت حكومەتی ئایندەی هەرێمی كوردستان لە كابینەی نۆهەمدا بەسەرۆكایەتی بەڕێز مەسرور بارزانی و لە پشتیشیەوە كاك مەسعود بارزانی بەجدی بیر و پلانی هەبێت بۆ مەلەفی نەوت و هەموو ئەگەر و ئاڵنگاریە خراپەكانی سیاسەتی هەڵەی نەوتی ڕابووردوو لەبەرچاوبگرێت و حەكیمانە تر مامەڵە لەگەڵ ئەو مەلەفە هەستیارەدا بكات،بۆئەوەی زیاتر دەسەڵاتەكانی هەرێم و قەوارە و هێزی كورد لەبەغداد لاوازتر نەبێت و ئەم هەلی 4 ساڵەی بوونی د. عادل عبدالمهدیش وەك سەرۆك وەزیران و وەك كەسێك و دۆستێكی نزیكی كورد و بوونی سەرۆكێكی كوردی بەهێزیش وەك د.بەرهەم احمد صاڵح لە بەغداد بقۆزرێتەوە بۆئەوەی سەرجەمی كێشە كەڵەكەبوەكانی پێشووتر چارەسەربكرێن لەبەرژەوەندی گەلەكەماندا.


پەیمان عیزەدین: دەبێت ژن وەک باشترکردنى ژیان سەیر بکرێت نەک خۆشکردنى\n19/01/2021 172 جار خوێندراوه‌ته‌وه\nپەیمان عیزەدین پارێزەرو پەرلەمانتارى پێشووترى پەرلەمانى کوردستان دەڵێت، لەبەر بوونى نایەکسانییەک کە لە کۆمەڵگەدا هەیە، بەهۆى هەڵەتێگەیشتن و ئەو چەوتیانەى لەناو کلتورەکەدا هەیە و نەوتوانیوە راستى بکەیتەوە دەبێت یاسا و دەسەلات لەرێی کۆتاوە پشتیوانى لەو چەوساوانە بکات.\nپەیمان عیزەدین لەم چاوپێکەوتنە تایبەتەدا لەگەڵ شارپرێس رایگەیاند" هیچ کاتێک پێم شەرمى و نەنگى نەبووە کۆتا هەبێت، هەتا ئەو کاتەى کە ئەم کلتورە بە پلە دوو سەیرى ژن بکات، هەتا ئەم هەڵە تێگەیشتنە هەبێت کە ژن وەک خۆشکردنى ژیان سەیر بکرێت نەک وەک باشترکردنى ژیان دۆخى ژنان هەر بەم شێوەیەى ئێستا دەبێت ئەگەر ژن چەند بە تواناش بێت.\nدەقى چاوپێکەتنەکەى پەیمان عیزەدین


جه‌بار ئه‌مین: کاتی ئه‌وه هاتووه کاربکرێت بۆ لابردنی په‌که‌که له لیستی تێرۆرستاندا\nی مانگی پـێنج ٠٩, ٢٠١٣\nجه‌بار ئه‌مین ئه‌ندامی په‌رله‌مانی سوید له‌سه‌ر لیستی پارتی ژینگه وتارێـکی بۆ ڕۆژنامه‌یه‌کی سوید نووسیوه و تیادا داوای لابردنی پارتی کرێـکارانی کوردسـتان ده‌کات له لیسـتی ڕێـکخراوه تێرۆریسـتیـیه‌کانی یه‌کێتی ئه‌وروپادا.\nبه‌ڵام کارێـکی وه‌ها هه‌تا چه‌ند ده‌بێته گوشـارێـکی کاریگه‌ر بۆ سه‌ر تورکیا، جه‌بار ئه‌مین له وتووێژێـکدا به ده‌نگی ئه‌مه‌ریکای گوت ته‌نها هه‌ر باسـکردنی ئه‌وه‌ی ده‌بێت ئاشتی له تورکیادا بێته دی و خه‌ڵـکی کورد به مافه ڕه‌واکانی خۆی بگات، ئه‌مه بۆخۆی گوشارێـکه بۆ سه‌ر تورکیا. ده‌شڵێت به هه‌ر شێوه‌یه‌ک قسه بکرێت له‌سه‌ر مافی کورد چ به لابردنی پارتی کرێکارانی کوردسـتان له لیستی ڕێـکخراوه تێرۆریسـتیـیه‌کان یان شـاندێـک ڕه‌وانه‌ی کوردسـتان بکرێت یانیش له وتارێـکدا باسی ئه‌م بابه‌ته بکرێت، ئه‌وا فشاره بۆ سه‌ر حکومه‌تی تورکیا تاوه‌کو مه‌سه‌له‌ی کورد به شێوه‌یه‌کی ئاشـتی و ڕه‌وایانه چاره‌سه‌ر بکات.\nسه‌باره‌ت به گرفته‌کانی به‌رده‌م یه‌کێتی ئه‌وروپا بۆ لابردنی په‌که‌که له‌و لیسته، ده‌ڵێت ئه‌وروپا کێشه‌ی زۆر گه‌وره‌ی له‌گه‌ڵ په‌که‌که‌دا نیـیه و ته‌نانه‌ت له ژێر گوشـاری تورکیا و ئه‌مه‌ریکا، ئه‌وروپا په‌که‌که‌ی له‌و لیسته‌دا داناوه، به‌ڵام ده‌شڵێت هه‌ندێـک وڵاتی ئه‌وروپا په‌یوه‌ندی باشیان هه‌یه له‌گه‌ڵ تورکیا و له‌وانه‌یه له ئێسـتادا خۆیان نه‌خه‌نه ژێر باری ئه‌وه‌ی به ئاسانی په‌که‌که له‌و لیسته‌دا لابه‌رن.\nگوتیشی هه‌تا ئێسـتا به شێوه‌یه‌کی گشـتی باسی لابردنی په‌که‌که له‌و لیسته نه‌کراوه، به‌ڵام ئه‌مه یه‌که‌م جاره له نێو خه‌ڵـکی ئه‌وروپادا به چاوێـکی دیکه ده‌ڕوانـنه په‌که‌که، له پاش بڵاوکردنه‌وه‌ی په‌یامه ئاشتیـیه‌که‌ی عه‌بدوڵڵا ئوجه‌لان سه‌رۆکی په‌که‌که له مانگی سێدا.\nله باره‌ی هه‌وڵه‌کانی ڕه‌وه‌ندی کوردی له ئه‌وروپا بۆ ئه‌م مه‌به‌سته، گوتی هه‌وڵ دراوه، به‌ڵام به چڕی نه‌بووه، بۆیه هیواداره پاش ڕاگرتنی شه‌ڕ و ده‌سـتپـێـکردن به کشـانه‌وه‌ی هێزه‌کانی په‌که‌که، ڕه‌وه‌ندی کورد و پارته سیاسـیه کوردیـیه‌کانیش هه‌موویان پـێکه‌وه له ده‌ره‌وه گوشار بخه‌نه سه‌ر وڵاتان بۆ لابردنی په‌که‌که له‌و لیسته‌دا.\nسه‌باره‌ت به چاره‌نووسی ئه‌وانه‌ی له‌سه‌ر په‌که‌که له ئه‌وروپا ده‌سـتگیرکراون، په‌رله‌مانتار جه‌بار ئه‌مین گوتی ئه‌و له دژی ده‌سـتگیرکردنی هه‌ر که‌سێـکه به تاوانی چالاکی سیاسی له نێو ڕێـکخراوێـکی ڕزگاریخوازدا، بۆیه داوا ده‌کات ئه‌وانه‌ی له‌سه‌ر په‌که‌که ده‌سـتگیرکراون چ له کوردسـتان بن یان له ئه‌وروپا، ده‌بێت ئازادبکرێن.\nوتووێژی جه‌بار ئه‌مین


لە مانگی سەرماوەزدا ١٠ کۆڵبەر کوژراون\n16:06 - 22 December 2019\nهەنگاو: لە ماوەی مانگی ڕابردووی هەتاوییدا ٢٣ کۆڵبەر لە سنوورەکانی کوردستان کوژراون یان بریندار بوون.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، ئەمڕۆ یەکشەممە ١ی بەفرانباری ٢٧١٩ (٢٢ی سێپتامبری ٢٠١٩)، کۆڵبەرێکی خەڵکی گوندی گوێزەکوێرەی شاری سەقز بە ناوی ”کەیهان ئەکرەم پووڕ“ کە ڕێکەوتی ٢٤ی خەرمانان (١٥ی سێپتامبر لە سنووری سێفی ئەو شارە بریندار کرابوو، پاش سێ مانگ بە هۆی کاری بوونی برینەکانیەوە لە یەکێک لە ناوەندە دەرمانییەکانی شاری سنە گیانی لە دەست دا.\nلەلایەکی دیکەوە، کۆڵبەرێکی لاوی خەڵکی شاری خۆی بە ناوی ”حەمید عابد“ کوڕی ڕەزا لە سنووری ئەو شارە و کۆڵبەرێکی تەمەن ٢٣ ساڵی خەڵکی سەردەشت بە ناوی ”هیوا سدیق زادە“ لە سنوورەکانی سەردەشت بریندار بوون کە هردوویان بە مەبەستی چارەسەریی پزیشكی بۆ ناوەندە دەرمانییەکانی ئورمیە گوازراونەتەوە.\nنێوڕاستی مانگی سەرماوز دوو کۆڵبەری دیکەی خەڵکی شارەکانی سەردەشت و پیرانشار بە ناوەلانی ”هیدایەت مەحموودی“ و ”عەلی سابری“ بە تەقەی ڕاستەوخۆی هێزە چەکدارەکانی ئێران بریندار بوون.\nبە پشتبەستن بە ئاماری تۆمارکراو لە ناوەندی ئاماری ڕێکخراوی مافی مرۆڤی هەنگاو، لە ماوەی مانگی سەرماوەزی ئەمساڵدا لانیکەم ٢٣ کۆڵبەر بوونەتە قوربانی کە ١٠ کەسیان گیانیان لە دەست داوە. ١٨ حاڵەت لەو ٢٣ حاڵەتە واتە ٧٨٪ی کۆی حاڵەتەکان بە تەقەی ڕاستەوخۆی هێزە چەکدارەکانی ئێران بریندار بوون.


زایینی: ١٧-١١-٢٠١٢ - هەتاوی: ١٣٩١/٠٨/٢٧ - ٠٩:٤٨ تاران قه‌باره‌ی فۆنت:\nبەپێی ئەم سەرچاوەیە، بەڕێوەچوونی ئەم دادگایە لەسەر داخوازیی و سکاڵای ئیدارەی پەروەردەی شاری سنە ئەنجام دەدرێت و تۆمەتی ئەم مامۆستایانە بەشداری لە رێوڕەسمی ساڵـڕۆژی لە سێدارەدانی "فەرزاد کەمانگەر" و ئامادە نەبوون لەسەر پۆلەکانیان، لەلایەن دەزگای قەزایی رێژیمی ئێرانەوە راگەیەنراوە.\nپێشتریش ٩ ئەندامی هەیئەتی بەڕێوەبەریی ئەنجومەنی سینفیی ماموستایانی پارێزگای سنە بەناوەکانی "محەممەد سەدیق سادقی، پەیمان نەودینیان، عەلی قورەیشی، کەماڵ فەکووریان، مستەفا سەربازان، پەرویز ناسحی، عیزەت نوسرەتی، بەهائەدین مەلەکی و رامین زەندنیا"، لە رێکەوتی ٢٢ی پووشپەڕی ١٣٩١ی هەتاوی، لەلایەن لقی ٥ی لێپرسینەوەی دادگای سنەوە بانگهێشت کرابوون.\nئەم سەرچاوەیە ئەمەشی خستۆتە روو کە پێشتر دوو مامۆستای خەڵکی سنە بەناوەکانی "پەیمان نەودینیان" بە سێ ساڵ دوور خستنەوە بۆ پارێزگای زەنجان و چەند مانگ دابڕان لە وانه وتنەوە و "موختار ئەسەدی" بە دوو ساڵ دوور خرانەوە و ٦ مانگ دابڕان لە وانە وتنەوە، سزا دران.